ועדת החוץ והביטחון, כנסת 24, פרוטוקול מספר 122, 2022-07-04 10:00

רם בן ברק: צוהריים טובים לכולם.

רם בן ברק: אנחנו פותחים את הדיון של קבלת דיווח של נציב קבילות החיילים על מה שקרה לנו בשנה האחרונה, על מה התלוננו, על מה קבלו.

רם בן ברק: אנחנו מדברים גם על הטיפול שנעשה.

רם בן ברק: החיילים שלנו באים לשרת מכוח חוק ולכן מעבר לשמירת ביטחון המדינה שלשם כך אנחנו מגייסים אותם, התפקיד שלנו בין היתר , כלפיהם וכלפי המשפחות שלהם, זה לוודא שהם מקבלים את היחס הנכון ושהם מקבלים יחס הוגן ושומעים את המצוקות שלהם אם יש כאלה.

רם בן ברק: לכך יש לנו את נציבות קבילות החיילים וטוב שכך.

רם בן ברק: נתחיל את הדיון.

רחלי טבת ויזל: תודה.

רחלי טבת ויזל: אני רוצה להתחיל בתודות.

רחלי טבת ויזל: שומעים אותנו גם אנשי נקח"ל, הקצינים, המבררים, הרכזים שעושים עבודת קודש בשליחות יומית ואני גם רוצה להודות לעשרות ואפילו למאות מפקדים בצה"ל שאנחנו פונים אליהם והם מתייחסים ברצינות לפניות – עוד מעט נדבר על איך אנחנו עובדים מול צה"ל – חלקם בכירים שתחקרו ועשו ועבדו ושינו ופעלו.

רחלי טבת ויזל: לא כולם, אבל לחלק גדול מהם צריך להגיד באמת תודה רבה.

רחלי טבת ויזל: לפני שאני מתחילה אני רוצה להגיד דבר נוסף.

רחלי טבת ויזל: אנחנו לא ממתינים להגשת דוח, לא לוועחו"ב וכמובן לא לדוח השנתי שאנחנו מגישים.

רחלי טבת ויזל: הדוח, אדוני, הוצג לשר הביטחון, לרמטכ"ל וכולי.

רחלי טבת ויזל: מדי רבעון אנחנו מעבירים לכל המפקדים, האלופים, הרמטכ"ל, דוח גם כללי וגם פרטני.

רחלי טבת ויזל: יותר מזה.

רחלי טבת ויזל: החל מתחילת השנה שעברה - - -

רם בן ברק: פרטני זה שאת אומרת שמגיע לסגן הרמטכ"ל שמג"ד מסוים - - -

רחלי טבת ויזל: דברים שהם מאוד בולטים.

רחלי טבת ויזל: אירוע שהיה לנו עם מפקד חיל הים בנושא הקורונה, זה יועבר פרטנית גם לרמטכ"ל.

רחלי טבת ויזל: מעבר לזה, ממש ספוטים על דברים משמעותיים שצריכים לקרות במהלך השנה ולא לחכות לדוח כי אז באמת אנחנו מפספסים.

רחלי טבת ויזל: דבר משמעותי זה שמתחילת השנה שעברה אנחנו מכתבים בכל קבילה, לכל מענה לקובל ולכל מכתב לצה"ל, את קצין המשא"ן הפיקודי או את רמכ"א או את רמ"ח חות"ם.

רחלי טבת ויזל: זאת אומרת שאנשי המשא"ן מכותבים אין ליין לכל דבר.

רחלי טבת ויזל: רמ"ט אכ"א מכותב – הוא ידבר על זה יותר מאוחר – ועושה מעקב הדוק על ההמלצות שלנו כך שזה לא משהו שמחכים איתו לסוף השנה.

רחלי טבת ויזל: זה קורה כמובן תוך כדי השנה.

רחלי טבת ויזל: עוד שתי הערות טכניות.

רחלי טבת ויזל: קודם כל, אנחנו סופרים קבילות ולא אנשים.

רחלי טבת ויזל: יש לנו קבילה על מדי א' לנשים בצה"ל ששלחה חיילת וצרפה חתימות של 1,009 חיילות נוספות.

רחלי טבת ויזל: אנחנו לא נספור את זה כ-1,009 אלא כקבילה אחת.

רחלי טבת ויזל: אנחנו לא מנפחים את הדוח.

רחלי טבת ויזל: דבר שני, אנחנו סופרים גם מוצדקות וגם לא מוצדקות.

רחלי טבת ויזל: אני לא מדברת על קבילה לא מוצדקת שמישהו ממציא משהו.

רחלי טבת ויזל: קבילה לא מוצדקת שמסתבר שיש הסבר טוב, גם היא מראה סוג של מצוקה.

רחלי טבת ויזל: ירדנו לאחד מהבסיסים בדרום – אני לא אנקוב בשמו – והצגנו למפקד הבסיס 47 קבילות בבסיס, מתוכן 7 מוצדקות.

רחלי טבת ויזל: אומר לי המפקד: אבל תראי, רק 7 מוצדקות.

רחלי טבת ויזל: אמרתי לו: אבל 47 אנשים פנו לנקח"ל.

רחלי טבת ויזל: אתה היית צריך לשבת איתם, לתווך, להסביר והם היו מבינים.

רחלי טבת ויזל: זה לא כזה מסובך.

רחלי טבת ויזל: לכן אנחנו סופרים מוצדק ולא מוצדק.

רחלי טבת ויזל: אני אעבור לדוח עצמו.

רחלי טבת ויזל: הבסיס הוא חוק שירות ביטחון וחוק השיפוט הצבאי.

רחלי טבת ויזל: אני לא אקריא את הכול, אבל אני אדגיש שזה גוף חוץ צבאי, בלתי תלוי – לא סתם אני לא במדים.

רחלי טבת ויזל: אומנם יש תחתי יחידה גדולה של לובשי מדים אהל אני לא כפופה לרמטכ"ל.

רחלי טבת ויזל: דבר נוסף שחשוב לציין הוא שלפי פקודות הצבא המלצת נקח"ל היא פקודה לביצוע.

רחלי טבת ויזל: כמעט ואין גוף מבקר שממליץ וגם חייבים לבצע את ההמלצות שלו.

רחלי טבת ויזל: נחיל בדברים בסיסיים.

רחלי טבת ויזל: מי רשאי להגיש קבילה – חיילים בשירות חובה, אנשי קבע, מילואים, מלש"בים וההורים, הסבתות וכל מי שמסביב.

רחלי טבת ויזל: לגבי הורים ומי שמסביב, השיח בסוף הוא עם הקובל.

רחלי טבת ויזל: אם פונה אבא של חייל או עורך דין של חייל, אנחנו בסוף נפנה לחייל עצמו ונגיד לו שאבא שלו התקשר, בוא תגיד אתה מה קרה.

רחלי טבת ויזל: השיח הוא לא מול ההורים.

רחלי טבת ויזל: בדרך כלל אנחנו נקשיב לחייל עצמו.

רחלי טבת ויזל: אבל ישנם מקרים חריגים, לדוגמה אחת היחידות המובחרות – מכיוון שהכול פה משודר, אני לא אנקוב בשם – פנה אב של חייל בצוות ואמר שבצוות עוברים התעללות כמו בשנות ה-50.

רחלי טבת ויזל: החייל עצמו לא מוכן לקבול.

רחלי טבת ויזל: דיברנו עם מפקד היחידה בלי להזכיר את שמו של החייל ואמרנו שיש קבילה של אב שבעצמו היה קצין בצבא והוא מתאר אירוע שיכול להיות בעייתי מאוד.

רחלי טבת ויזל: נא לבדוק מה קורה ביחידה.

רחלי טבת ויזל: הוא דיבר עם החייל, בסופו של דבר, נעשתה בדיקה על-ידי אותו מפקד ואכן נמצא שהיו דברים בגו.

רחלי טבת ויזל: אבל בדרך כלל אנחנו הולכים עם החיילים עצמם.

רחלי טבת ויזל: על מה ניתן להגיש קבילה?

רחלי טבת ויזל: על כל עוול שאתה חושב שנעשה לך.

רחלי טבת ויזל: לא נבדוק נושאים של דין משמעתי, יש מדור בפרקליטות שעושה את זה.

רחלי טבת ויזל: אנחנו לא נבדוק פלילי.

רחלי טבת ויזל: אבל גם אז נגיד לו לפנות לפרקליטות, נפנה את זה לפרקליטות.

רחלי טבת ויזל: אם הוא לא יקבל בסוף תשובה מהפרקליטות, אז הוא יחזור אלינו.

רחלי טבת ויזל: אין דבר כזה להעביר.

מיכל רוזין: אם מגיעה אליכם פנייה, אתם מעבירים אותה או רק מפנים את החייל.

רחלי טבת ויזל: לא.

רחלי טבת ויזל: אנחנו מעבירים.

רחלי טבת ויזל: אנחנו מפנים את החייל ואומרים לו איך מגישים.

רחלי טבת ויזל: אם זו למשל קבילה על הטרדה מינית, אומרים לו שאפשר לפנות למהו"ת ופונים במקביל ליוהל"ם ואומרים זאת הקבילה.

רחלי טבת ויזל: אם זה משהו פלילי, פונים לפרקליטות, פונים למשטרה צבאית.

רחלי טבת ויזל: אי-אפשר להכריח אם הוא לא רוצה - - -

מיכל רוזין: אבל עד שהוא הביא את עצמו לפנות, אז להתחיל להגיד לו בירוקרטיה, תלך לשם - - -

רחלי טבת ויזל: במקביל.

רחלי טבת ויזל: מעבירים במקביל.

רחלי טבת ויזל: ועדיין אומרים לו שאם בסוף לא יקבל תשובה, שיבוא אלינו.

רחלי טבת ויזל: לא יקרה מצב שהפרקליטות תגיד שזה לא מספיק והוא לא יקבל תשובה מאיתנו.

רחלי טבת ויזל: אנחנו נסגור את הפינה עד הסוף.

רחלי טבת ויזל: עקרונות מנחים לפני המספרים.

רחלי טבת ויזל: קודם כל, אנחנו מדברים עם הקובלים.

רחלי טבת ויזל: כל קובל, תוך 48 שעות עד 72 שעות, מתקשרים אליו בחזרה קצין או מברר ומבקשים הסבר במה מדובר.

רחלי טבת ויזל: הרבה פעמים קורה שב-48 השעות האלה אנשים נרגעים, אבל בכל זאת ננהל איתו את השיחה וננסה לקבל הסבר אם מישהו ניסה להשפיע עליו ומה קרה שם.

רחלי טבת ויזל: הבירור הוא באמצעות צוותי ביקורת.

רחלי טבת ויזל: יש לנו 6 צוותים.

רחלי טבת ויזל: בראש כל אחד מהם עומד סגן אלוף.

רחלי טבת ויזל: מתן בכורה הוא אחד הדברים הכי קריטיים בתפקיד שלנו.

רחלי טבת ויזל: מתן בכורה לברור וטיפול מפקדים בעקבות קבילה.

רחלי טבת ויזל: כשמגיעה אלי קבילה, אני לא מנהלת חקירת מצ"ח.

רחלי טבת ויזל: אני מעבירה את זה למפקד בכיר בדרך כלל, לא למ"מ.

רחלי טבת ויזל: אעביר למפקד היחידה, למפקד האוגדה, למישהו בכיר אומרות לו שזו הקבילה שהגיעה מהיחידה שלך וככה תעשה תחקיר.

רחלי טבת ויזל: תדבר עם הקובל עצמו, תזמין מפקדים, תעשה בירור מעמיק.

רחלי טבת ויזל: אם אתה עושה בירור מעמיק ומוצא ליקויים, תסגור גם את המעגל.

רחלי טבת ויזל: אין לי שום בעיה עם זה שהוא יעמיד לדין או ידיח מפקד לפני שזה מגיע אליי.

רחלי טבת ויזל: אני אגיד לכם יותר מזה, אני חושבת שהמפקדים מכירים את זה.

רחלי טבת ויזל: אם נעשה בירור מעמיק ביחידה, כולל תוצאות, אני בדרך כלל אבדוק את הבירור, אראה שהוא מעמיק ואם הושגו תוצאות אז אני לא אחזור על דברים נוספים.

רחלי טבת ויזל: שיח פתוח עם המפקדים.

רחלי טבת ויזל: חוץ מהדוחות שאנחנו מקבלים, אנחנו נמצאים כמעט מדי שבוע באחת היחידות, מדברים עם המפקדים, מדברים עם החיילים.

רחלי טבת ויזל: מרצים כל שבוע.

רחלי טבת ויזל: גם הרמ"חית מור ואני מסתובבים בצבא כל הזמן בשביל לא להיות מוזנים רק מהיחידות ומשקפים למפקדים.

רחלי טבת ויזל: היינו באחד מהבסיסים וראינו שכל הטירונים ישנים על מיטות אמריקאיות, והרבה טירונים.

רחלי טבת ויזל: שאלתי את מפקד הבה"ד שאמר: לא יודע, שנים זה ככה.

רחלי טבת ויזל: אמרתי לו שסתם נשבר להם הגב.

רחלי טבת ויזל: אז הוא אמר: את יודעת מה, את צודקת.

רחלי טבת ויזל: בדרך חזרה כבר החליפו מיטות כי יש מיטות.

רחלי טבת ויזל: וילונות במקלחות שאין לחיילים.

רחלי טבת ויזל: למה אין וילונות?

רחלי טבת ויזל: בדרך חזרה אתה כבר שומע ששמים.

רחלי טבת ויזל: אלה דברים שמישהו צריך להראות להם.

רחלי טבת ויזל: כמו שאמרתי, ממצאי הדוח מבוססים גם על קבילות וגם על סיורים.

רחלי טבת ויזל: נתונים – קודם כל, השוואה רב-שנתית.

רחלי טבת ויזל: בשנת 2021 יש לנו עלייה ל-6,222.

רחלי טבת ויזל: אני צופה, אדוני, שבשנה הבאה תהיינה יותר קבילות.

מיכל רוזין: אני מברכת אתכם על העלייה בתלונות.

מיכל רוזין: הרבה פעמים כותרות בעיתונים: יש עליה בתלונות בנושא כזה או אחר.

מיכל רוזין: עלייה בתלונות מעידה על זה שהם יודעים שיש להם למי לפנות וזה באמת כל הכבוד לכם.

מיכל רוזין: ככל שתהיה יותר עלייה, זה יוכיח שאתם עובדים יותר טוב.

מיכל רוזין: עובדות.

רחלי טבת ויזל: עובדות ועובדים.

רחלי טבת ויזל: יש לזה שני צדדים, אני מסכימה איתך.

מיכל רוזין: כשאין תלונות זה לא מעיד שאין בעיות.

מיכל רוזין: זה מעיד שיש תחושה שאן למי לפנות להתלונן.

מופיד מרעי: בתלונות צריך לטפל.

רחלי טבת ויזל: צריך לטפל.

רחלי טבת ויזל: אבל אתה תראה, זה עונתי – כל פעם יש דברים אחרים.

רחלי טבת ויזל: אני מכירה את זה כיוהל"ם.

רחלי טבת ויזל: פתחנו את מרכז מהו"ת ועלתה רשימת הדיווחים על הטרדות מיניות.

רחלי טבת ויזל: זה לא אומר שהיו יותר הטרדות מיניות.

רחלי טבת ויזל: בדיוק בגלל מה שאמרה פה חברת הכנסת אנחנו צופים שתהיה עלייה בשנה הבאה.

רחלי טבת ויזל: אנחנו נמצאים ביחידות ונתקלים בבורות.

רחלי טבת ויזל: למפקדים לא נעים להגיד אם הם יודעים או לא יודעים, אבל אתה עושה שיחת חתך חיילים, סמלים, אין להם מושג קלוש מה זה נקח"ל.

רחלי טבת ויזל: מה עושים, איך מגישים.

רחלי טבת ויזל: אחרי כל ביקור ביחידה, בדרך כלל יש עלייה בקבילות מאותה יחידה.

רחלי טבת ויזל: שימו לב שהאוכלוסייה המרכזית היא כמובן חיילי החובה.

רחלי טבת ויזל: יש לנו את המועמדים לשירות ביטחון – אדוני, לקראת הסוף אני אציין.

רחלי טבת ויזל: הצבא עשה קפיצת דרך.

רחלי טבת ויזל: אם מחפשים נקודות אור בדוח הזה, אזקפיצת הדרך שנעשתה לגבי מלש"בים היא כזו.

רחלי טבת ויזל: אנשי הקבע – אנחנו מדברים על 656 קבילות.

רחלי טבת ויזל: זה לא הרבה.

רחלי טבת ויזל: יש לא מעט אנשי קבע שמעדיפים לא לקבול.

רחלי טבת ויזל: כמו שאדוני ציין בהתחלה, יחסי פקוד-מפקד הם 40% מהקבילות וזה לא יורד.

רחלי טבת ויזל: בשנה שעברה זה היה 38% מהנושאים של הקבילות.

רחלי טבת ויזל: ענייני רפואה, עוד מעט נזכיר כמה מתוכם מוצדק.

מירי פרנקל-שור: דיברנו על זה לפני הדיון אבל זה ממש לאורך שנים.

רחלי טבת ויזל: זה לאורך שנים.

רחלי טבת ויזל: אני כבר אדבר על זה, נפלח מה צריך לדעתנו לעשות עם זה.

רחלי טבת ויזל: ברגע שאתה יורד פנימה לנתונים ואתה מבין את הנתונים, התשובה זועקת משם.

רחלי טבת ויזל: עוד רגע נגיע אליה.

רחלי טבת ויזל: רפואה – 14%; מלש"ב – 10%; מינהל ורישומת, תשלומים ות"ש, זאת החלוקה; קורונה – 3%, אלה ספיחים של 2021 ואני מקווה שזה לא יעלה.

רחלי טבת ויזל: מבחינתי מה שחשוב פה זה כמה מוצדק מתוך הקבילות האלה.

רחלי טבת ויזל: אם נסתכל על יחסי פקוד-מפקד, 41% מהקבילות הן מוצדקות.

רחלי טבת ויזל: זה הרבה מאוד.

רחלי טבת ויזל: דברים נוספים שמטרידים אותי מאוד, מינהל ורישומת, 80% מהקבילות מוצדקות.

רחלי טבת ויזל: כמעט כל חייל או מפקד או קצין שפונה אלינו על תוספת, חוב, הבטחת לימודים צודקים.

רחלי טבת ויזל: 80% צודקים זה די מטריד.

רחלי טבת ויזל: תשלומים, 52% מוצדקות.

רחלי טבת ויזל: מילואים, 75% מוצדקות.

רחלי טבת ויזל: השנה יש המון קבילות על זה שלא קיבלו את אות המערכה.

רחלי טבת ויזל: ברגע שאנחנו פונים זה נפתר.

רם בן ברק: מבחינתך זו קבילה אחת?

רחלי טבת ויזל: המון אנשים פנו כל אחד בנפרד על אות המערכה.

רחלי טבת ויזל: זה אירוע מרכזי מאוד.

מופיד מרעי: ברשותך, זו תלונה אחת או הרבה תלונות?

רחלי טבת ויזל: הרבה תלונות.

מופיד מרעי: כלומר אם 100 איש התלוננו שלא קיבלו את אות המערכה זה 100 תלונות.

מופיד מרעי: זו לא תלונה אחת, אדוני היושב-ראש.

רחלי טבת ויזל: כשמישהי כותבת לי שיש להם יונים בחדרים ביחידה וזה מפגע תברואתי ומצרפת קבוצה של 30 בנות יחד איתה, זו תלונה אחת.

רחלי טבת ויזל: אבל אם פונה איש מילואים, צריך לטפל בכל אחד פרטנית.

רחלי טבת ויזל: זה לא אירוע אחד, כל אחד ביחידה שלו, למה הוא קיבל או לא קיבל, למה הזינו לא.

מופיד מרעי: ברור.

רחלי טבת ויזל: לגמי משכי טיפול.

רחלי טבת ויזל: שיננו קצת את השיטה של החישוב.

רחלי טבת ויזל: תמיד עשינו מממוצעים.

רחלי טבת ויזל: ממוצעים מבחינתי זה בעייתי כי יש תיקים שאני רוצה שיישארו אצלי ואני לא רוצה לסיים טיפול.

רחלי טבת ויזל: לדוגמה, תיקים שבהם צריך היה לשנות הגדרות של ת"ש, אני מעדיפה שזה יהיה אצלי ואני אוודה שהטיפול ממשיך ולכן זה לוקח יותר זמן.

רחלי טבת ויזל: לכן בדקנו בצורה קצת אחרת: כמה זמן רוב הקבילות נמצאות אצלנו.

רחלי טבת ויזל: כמו שאתם רואים, 55% מהקבילות מקבלות מענה תוך חודש ימים; 65% עד חודש וחצי; ו-74% עד חודשיים.

רחלי טבת ויזל: זאת אומרת, שלושה רבעים מהקבילות מקבלים מענה תוך חודשיים.

רחלי טבת ויזל: אני מזכירה שיש באכ"א גוף של קצינת פניות הציבור שאמורה לטפל בכל הדברים שדורשים טיפול מידי.

רם בן ברק: אני לא מבין את השקף הזה.

רם בן ברק: אני היחיד שלא מבין את השקף הזה?

מופיד מרעי: אני חושב שאני מבין אותו.

מופיד מרעי: תוך חודש נענים 55%.

מופיד מרעי: עד לחודש וחצי אתה מוסיף את ה-55% ואז מגיע ל-65%.

מופיד מרעי: ככל שאתה עולה, אתה מוסיף את מה שהיה.

רחלי טבת ויזל: אתה מגיע ל-100% של הקבילות המטופלות.

מופיד מרעי: הסברתי את זה נכון?

רחלי טבת ויזל: כן.

רחלי טבת ויזל: לזה התכוונתי.

מיכל רוזין: זה ראש צבאי.

מיכל רוזין: רק ראש צבאי מבין - - -

רחלי טבת ויזל: זו תמונה נכונה יותר כי הממוצע – ברגע שאתה מטפל בקבילה יומיים כי פתרת את הבעיה ובקבילה אחרת אתה מטפל שנה כי יש פה אירוע לא פתיר וצריך לתקן את פקודת היריון והורות, הממוצע שלהן יוצא 50%.

רחלי טבת ויזל: לא עשית עם זה כלום.

רחלי טבת ויזל: לא באמת הבנת כמה זמן אתה מטפל בקבילות.

מיכל רוזין: חצי שנה, לא 50%.

רחלי טבת ויזל: חצי שנה.

רחלי טבת ויזל: לא באמת הבנת כמה זמן אתה מטפל בקבילות.

רחלי טבת ויזל: בדרך הזאת אפשר להבין איפה חלק הארי של הטיפול בקבילות, תוך כמה זמן הוא קורה.

רחלי טבת ויזל: בתוך חודשיים 75% מהקבילות כבר לא אצלנו, מטופלות כבר אחרי הכול, אחרי שהכסף הגיע או שהנושא טופל.

רחלי טבת ויזל: ניכנס לקבילות עצמן.

רחלי טבת ויזל: קודם כל, פיקוד ומנהיגות או יחסי פקוד-מפקד.

מיכל רוזין: זה השקף הכי מדהים.

מיכל רוזין: זה מוציא אותי מדעתי, אני חייבת לומר.

רחלי טבת ויזל: אני אסתכל עליו ואני אסביר דברים מהתובנות שרכשתי בשנה שאני נמצאת בתפקיד.

רחלי טבת ויזל: אנחנו מסתכלים על התנהלות מפקדים, עוד מעט נסביר מה זה.

רחלי טבת ויזל: 18% טיפול בפניות; 12% זכויות רפואיות; 5% שיבוץ, פיתוח וקידום.

רחלי טבת ויזל: כשאנחנו מסתכלים על הדרגות של האנשים ביחסים פקוד-מפקד, רוב המעורבים הם מפקדים בדרג המאוד מאוד צעיר: סמל, סג"מ, סגן.

רחלי טבת ויזל: אני רוצה לתת דוגמה בוטה ופשוטה: חייל ממחנה 80, אבא שלו נפטר לפני 7 שנים.

רחלי טבת ויזל: ביום השנה השביעית למותו של אביו החייל מבקש לצאת לאזכרה.

רחלי טבת ויזל: אומר לו המפקד שלו, בדרגת סג"מ שסיים לא מזמן בה"ד 1: כבר 7 שנים, מה עכשיו?

רחלי טבת ויזל: ולא מאשר לו לצאת.

רחלי טבת ויזל: אומר לנו מפקד מחנה 80: יש לי דלת פתוחה, הוא היה יכול לפנות אליי.

רחלי טבת ויזל: עכשיו, כל מי שהיה פה בצבא או במסגרת אחרת מבין שאין סיכוי שהחייל הזה שעכשיו בטירונות במחנה 80 הולך לדלת פתוחה למפקד 80.

רחלי טבת ויזל: כמו זה יש לנו לא מעט חיילים ובעיקר מפקדים, שלא נותנים חופשות, לא מאפשרים לצאת להפניות רפואיות.

רחלי טבת ויזל: זה לא יגיע עד למג"ד.

רחלי טבת ויזל: יש לנו תלונות על מג"דים ומח"טים, אבל בדרך כלל זה לא יגיע עד לשם.

רם בן ברק: בואי נחזור לתלונה.

רם בן ברק: מה הסיפור?

רם בן ברק: 7 שנים עברו, יש לנו מחר אימון שלא יחזור - - -

מיכל רוזין: קודם כל, עצם ההתבטאות: עברו 7 שנים, מה זה משנה כבר, אתה עכשיו עצוב?

מיכל רוזין: זה קודם כל זה.

מיכל רוזין: אחר זה - - -

מופיד מרעי: השאלה השנייה: מה יש במחנה 80 לחייל טירון?

מופיד מרעי: איזה קריטי וחשוב שיהיה שם?

רחלי טבת ויזל: לא היה שום דבר.

רחלי טבת ויזל: המפקד פשוט לא הכיר את פקודות הצבא שאומרות שביום השנה למותו של האב, עד סוף כל הדורות, גם אין אזכרה, אתה יוצא.

רחלי טבת ויזל: אלה פקודות הצבא אבל המפקד אמר לו לא.

רחלי טבת ויזל: בגלל השאלה שלך אוסיף דוגמה נוספת: הייתה לנו אותה שאלה.

רחלי טבת ויזל: חייל שאחרי כמה שנים פנה למפקדו, הגיע עד למג"ד שלא אישר לו לצאת ביום השנה.

רחלי טבת ויזל: שואלים את המג"ד מה הסיפור.

רחלי טבת ויזל: אז הוא אומר: תפסנו כוננות.

רחלי טבת ויזל: אם הוא תפס כוננות, לגיטימי לא להוציא את החייל.

רחלי טבת ויזל: שאלנו אותו אם החייל יודע מזה?

רחלי טבת ויזל: מישהו דיבר עם החייל?

רחלי טבת ויזל: מישהו אמר לו: עכשיו אתה לא יכול.

רחלי טבת ויזל: אבל שבוע אחרי זה המפקד שלו אמר לו: אני יודע שזו הייתה אזכרה של אבא שלך, צר לי שלא יכולת לצאת.

רחלי טבת ויזל: זאת הציפייה שלי: א', להכיר את הפקודות.

רחלי טבת ויזל: הם לא מכירים את הפקודות; ב', להיות בני אדם.

רם בן ברק: אם פקודת הצבא אומרת שהוא צריך לצאת בכל מקרה לאזכרה של אביו, אז - - -

רחלי טבת ויזל: אלא אם יש צורך מבצעי.

רחלי טבת ויזל: זה בכל זאת ארגון צבאי, יש צרכים מבצעיים.

רחלי טבת ויזל: אפשר להבין את זה.

מופיד מרעי: את אומרת נכון: תודיע לחייל.

רחלי טבת ויזל: תסביר למה לו בדיעבד.

מירי פרנקל-שור: אני רוצה להתייחס למה שאת אומרת ולא להסתכל רק על הקבילה.

מירי פרנקל-שור: אנחנו כאן בוועדת החוץ והביטחון ובטח אכ"א שמציג את זה כל הזמן, מסתכלים על המחזור, על השנתון, על פוטנציאל הגיוס, בסופו של דבר מי מתגייס.

מירי פרנקל-שור: אנחנו רואים ירידה במהלך השנים שהשנתונים שמתגייסים, המספרים מדברים בעד עצמם.

מירי פרנקל-שור: מי שמתגייס ליחידות קרביות, החשיבה של יחסי מפקד-פקוד, דווקא על קבילות כאלה החשיבה צריכה להיות הפוכה: איך אפשר להקל ולא החמיר.

מירי פרנקל-שור: אני חייבת לומר שדווקא הדוגמאות שאת נותנת מעוררות דאגה לגבי טיב המפקדים שמוכשרים בצה"ל.

מירי פרנקל-שור: מפקד, אפילו בדרגת סג"מ או סגן, צריך לשחרר חייל לאזכרה לא בגלל שפקודות הצבא מאפשרות את זה אלא מכיוון שאישיותו אומרת לו: מי שכבר התגייס, איך אני יכול לדאוג לזה שאני משחרר אותו לאזכרה של אבא שלו.

רחלי טבת ויזל: את צודקת ועדיין אני מוסיפה מתוך היכרותי את הצבא: מפקדים, חלקם צעירים, בתוך הלחץ של לבצע את המשימות ויש עכשיו 20 חיילים מתוך 25 חיילים שיש במחלקה שרוצים לצאת להפניה אבל אני צריך לעמוד ביעדים מסוימים, לא תמיד יודעים לתת את התשובות הנכונות.

רחלי טבת ויזל: הפתרון הוא בגוף דבריי.

רחלי טבת ויזל: התשובה צריכה שאנחנו צריכים להגיע לקורסי המפקדים, בה"ד 1 וכולם, ואנחנו צריכים להגיע למפקדים בדרג הזוטר כדי להסביר גם מהן זכויות החיילים וגם מה זה האיזון הנדרש.

רחלי טבת ויזל: יש לי שתי בנות שהיו קצינות בצבא ועוד בן בדרך, אני מקווה.

רחלי טבת ויזל: הם לא לומדים את זה בבה"ד 1.

רחלי טבת ויזל: אנחנו צריכים להילחם על הכניסה לפו"מ ובמכללות ממש לא.

רחלי טבת ויזל: לא מדברים על זה בבה"ד 1, אבל לאט לאט את רואה שעוד השלמה ועוד השלמה.

רחלי טבת ויזל: אנחנו הולכים להשלמת יח"ש והשלמת הגנ"א.

רחלי טבת ויזל: אנחנו נכנסים לאט לאט למקומות האלה כדי לתת למפקדים את הדוגמאות.

רחלי טבת ויזל: הייתה לנו פנייה על חייל שבר לעצמו אצבעות והחובש אמר שלא נראה לו שהוא שבר אצבעות.

רחלי טבת ויזל: אומר המפקד: טוב, אם החובש אמר שלא שרת, לא שברת.

רחלי טבת ויזל: תמשיך.

רחלי טבת ויזל: רואים שהיד שלו נפוחה אבל המפקד אומר: אבל החובש אמר.

רחלי טבת ויזל: איפה המפקד מפעיל שיקול דעת?

רחלי טבת ויזל: כשהחיילים שלך אומרים לך במוצאי שבת: אני הולך לביקור רופא.

רחלי טבת ויזל: ואתה אוסר עליהם ללכת לביקור רופא, איפה השיקול דעת שלך?

רחלי טבת ויזל: מישהו צריך ללמד אותך איך אתה עושה את זה נכון.

רחלי טבת ויזל: בסוף אנחנו מקבלים רשימה של עבירות לא פשוטות - - -

מירי פרנקל-שור: בסוף מאבדים את החיים.

רחלי טבת ויזל: גם מבחינה רפואית.

רחלי טבת ויזל: מפקדים שלא מאמינים לחיילים ששברו, אפנדיציט שהתפוצץ כי לא האמינו לחייל, חייל שדפק את ראש בקיר בכוונה.

רחלי טבת ויזל: דברים מהסוג הזה.

רחלי טבת ויזל: עכשיו, יותר מזה, יש דברים כמו התבדחויות למיניהן.

רחלי טבת ויזל: כשמפקד צעיר, רס"ר לא מבוגר, עדיין מרשה לעצמו להגיד כושי לחייל אתיופי והחייל פונה אילנו בדם לבו והמפקד אומר "צחקתי איתו", אז הוא מבין משהו מאוד בסיסי.

רחלי טבת ויזל: יש לנו לא מעט קבילות של חיילים מתפוצות שונות שאומרים שלועגים להם על זה.

רחלי טבת ויזל: אתה פונה למפקד – מפקדים ערכיים – אני בטוחה שמפקד התגייס לגולני, לגבעתי, עבר בה"ד 1 הוא מפקד ערכי, ואתה אומר: איך זה קרה לך?

רחלי טבת ויזל: איפה אתה נמצא?

רחלי טבת ויזל: אתה לא צוחק איתו.

רחלי טבת ויזל: מפקד שחושף את הפרטים של הרישום הפלילי של החייל שלו כשהוא מתעצבן.

רחלי טבת ויזל: זה לא מפקד שלוקח עכשיו את החייל שלו ומפוצץ אותו במכות.

רחלי טבת ויזל: ברמה הזאת אין לנו.

רחלי טבת ויזל: אבל יש לנו את הסטירה.

רם בן ברק: אין הורה לילדים בצבא, ורובנו כאלה, שלא נתקל פה ושם בדוגמאות כאלה עם הבן שלו, עם הבת שלו.

רם בן ברק: פה ושם נתקלים בדברים האלה.

רם בן ברק: כשאתם מדברים, אני מתחיל לשחזר גם את השירות הצבאי שלי מלפני 60 שנה - - -

מופיד מרעי: זה היה עוד לפני חוק שעות שינה, אני מזכיר לכם.

רם בן ברק: בסופו של דבר, אני חושב שהבעיה נטועה לא מעט בעניין הזה של הקצונה הזוטרה.

רם בן ברק: אני חושב שאת צודקת.

רם בן ברק: הסיפור צריך להיות איך להיכנס אליהם בשלב ההכשרה כדי שמראש יבינו במה הם הולכים להיתקל, כי הם הולכים להיתקל.

רחלי טבת ויזל: במרבית ההרצאות שואלים אותי בסוף ההרצאה קצינים ואנשי סגל צעירים, למה לא מלמדים אותם.

רחלי טבת ויזל: אחרי ההרצאה הם נכנסים קצת ללחץ כי הם מבינים שהם לא יודעים ואז הם שואלים למה לא מלמדים אותם את כל הזכויות שמגיעות.

רחלי טבת ויזל: ברור שאי-אפשר ללמוד את כל הזכויות הרבות.

רם בן ברק: זה לא עניין של זכויות, זה עניין ערכי.

רחלי טבת ויזל: הגיון בריא והפעלת שיקול דעת.

רחלי טבת ויזל: אם חייל קובל שלא משחררים אותו לחתונה של אחותו, זה לא משנה שאנחנו נתערב מידית וישחררו אותו מחר כי יש פקודה שמחייבת לשחרר.

רחלי טבת ויזל: אבל למה צריך להביא אותו בכלל למקום הזה שעד הרגע האחרון הוא בלחץ וההורים בלחץ והמשפחה בלחץ אם הוא ייצא או לא ייצא לחתונה?

מופיד מרעי: זה נכון לשנה האחרונה?

מופיד מרעי: בהשוואה לשנים קודמות, בעיקר בתחום פיקוד ומנהיגות, יש לנו עלייה ברמת התלונות או שיש ירידה?

רחלי טבת ויזל: עלייה איטית.

רחלי טבת ויזל: זה תמיד היה סביב ה-40-35 אחוז.

רחלי טבת ויזל: תמיד יושבים סביב אותו דבר.

מופיד מרעי: מתוך 42% הקבילות המוצדקות - - -

רחלי טבת ויזל: אני אסביר.

רחלי טבת ויזל: אני אתן לכם דוגמה לטיפול מערכתי.

מופיד מרעי: אני רק אשלים את הדברים שלי.

מופיד מרעי: אולי תצטרכו להשיב על כמה שאלות ואז גם חברת הכנסת רוזין תשאל ואולי ככה נקבל גם תשובות לכול.

מופיד מרעי: למה אנחנו מגיעים למצב הזה?

מופיד מרעי: ואני מדבר כרגע כחייל, הרי אני מתוך המערכת, אני מפקד יחידת מילואים ואני גם מקבל תלונות ואני גם מטפל בתלונות, גם של אנשי מילואים.

מופיד מרעי: כשהייתי בסדיר טיפלתי בחיילים.

מופיד מרעי: מרבית התלונות נובעות מחוסר ידע ומידע שזורם דו-סטרית מהמפקדים לפקודים, מהפקודים למפקדים.

מופיד מרעי: כלומר, ברגע שחוסר המידע הזה קיים, הפקוד יכול להבין את הדברים אחרת ואז הוא מגיש תלונה.

מופיד מרעי: הוא לא חושב שצריך עכשיו למפקד מחנה 80, להגיש תלונה במקרה הזה שהוא לא יצא הביתה.

מופיד מרעי: כולנו עברנו את זה, גם אני עברתי את זה בטירונות – למען הגילוי הנאות, עשיתי טירונות של הנח"ל במחנה 80 - - -

מיכל רוזין: אני עשיתי טירונות במחנה 80 באוהלים, בגשם בינואר.

מופיד מרעי: מחנה 80 זה חוויות.

מופיד מרעי: אבל אני יכול להגיד לך שאהבנו לשמור דווקא במערך השמירה הצפוני, איפה שאוהלי הבנות, אבל לא לשם אנחנו מכוונים.

מופיד מרעי: אני מדבר על זה שבסופו של דבר, המפקדים לא מכירים את הנהלים.

מופיד מרעי: יש לנו את חג הקורבן עכשיו אבל היה אז חג הקורבן ואני בכלל לא מחובר למציאות, לא היה קיים אז חוק 6 שעות שינה, פתאום שואל אותי הסמל: תגיד לי, אתה יוצא לחג?

מופיד מרעי: אני אומר לו: איזה חג?

מופיד מרעי: אומר לי: חג הקורבן.

מופיד מרעי: המ"מ תקף את הסמל על זה שהוא לא הוציא אותי.

מופיד מרעי: אני גם לא ידעתי לקבול.

מופיד מרעי: לכן אני אומר שנקח"ל חייבים לעשות השתלמויות למפקדים, לתת להם כמה שיותר מידע.

יורם כנפו: זו לא אחריות נקח"ל לעשות השתלמויות.

רחלי טבת ויזל: אבל אחריות נקח"ל היא לשים את הפנס ולהגיד שזה המקום שאנחנו רואים שיש בו חוסר.

מופיד מרעי: ברור.

מופיד מרעי: הצבא יודע מה לעשות.

רחלי טבת ויזל: אני רוצה לתת לאדוני דוגמה על איך אנחנו עובדים ואיך בכל זאת זה השתפר.

רחלי טבת ויזל: היו לנו לא מעט קבילות של חיילי נח"ל בפרק האחרון של השירות שלהם, 4-3 חודשים אחרונים, אחרי שהם חוזרים מהמשימה.

רחלי טבת ויזל: הטענה שלהם הייתה: זורקים אותנו בכל מיני מקומות, אין לנו אבא ואימא, מח"ט הנח"ל עושה דברים – אנחנו חיילים קרביים אבל אנחנו לא – המון תלונות על זה, על האוכל, על השירות והכול.

רחלי טבת ויזל: פנינו עם זה לאכ"א.

רחלי טבת ויזל: זו הגדולה שאפשר לעשות כאשר מאירים בפנס על משהו ולהגיד שלא יכול להיות שככה יקרה עם חיילי הנח"ל.

רחלי טבת ויזל: נעשתה עבודה באכ"א – אולי הרמ"ט יציג את זה – ובסופו של דבר החליטו עם משרד הביטחון שבאמת שלושת החודשים האחרונים האלה בסוף יבוטלו וקוצר פרק השירות של הנח"ל.

רחלי טבת ויזל: זה בדיוק המנגנון הנכון.

רחלי טבת ויזל: אנחנו נבוא, נשים את הספוט לצבא ונגיד: פה אנחנו מזהים את האירוע, בבקשה טפלו בו.

מופיד מרעי: זה הייעוד שלכם.

מופיד מרעי: זה בסדר גמור.

מופיד מרעי: הצבא הוא מערכת שיודעת לעשות - - -

מיכל רוזין: כבוד היושב-ראש, אני רוצה לשאול ולנסות לעשות קצת סדר בקטע הזה של פיקוד ומנהיגות.

מיכל רוזין: קודם כל, מה שחסר לי פה זה מידע לגבי נושאי קבילות.

מיכל רוזין: כלומר, אמרת שהרוב מול קצינים זוטרים.

מיכל רוזין: הייתי שמחה לראות פה את החלוקה באחוזים של כמה מתלוננים על המפקד הישיר, כמה - - -

רחלי טבת ויזל: זה נמצא בדוח.

רחלי טבת ויזל: זה קיים.

מיכל רוזין: זו נקודה אחת.

מיכל רוזין: אני חושבת שצריך להפריד פה, ואולי פה לא נעשתה הפרדה או שנעשתה הפרדה על ההתנהלות – מטריד אותי מאוד ה-50%.

מיכל רוזין: יש דבר אחד שהוא אי-הכרת הפקודות שגם מפקד זוטר צריך להכיר: שעות שינה, אוכל, יציאות.

מיכל רוזין: הדברים האלה, גם מניסיון שלי – כולנו כמו שאמרת, הורים לחיילים –הם לא מכירים.

מיכל רוזין: הם לא מכירים את הפקודות.

מיכל רוזין: אני לא מצפה שיכירו את כל ספר פקודות מטכ"ל.

מיכל רוזין: לא זאת הציפיה.

מיכל רוזין: לדעתי, גם הרמטכ"ל לא מכיר הכול.

מיכל רוזין: אבל בהכרת הדברים המיידים שנוגעים לחיילים שלהם ביום יום יש פה לקונה רצינית.

מיכל רוזין: הייתי מפרידה בין אי-הכרת פקודות לבין התנהגות פוגענית.

מיכל רוזין: למרות שאי-הכרת פקודות מביאה בסוף לזה שאתה לא נותן לחייל לישון כמו שצריך, לא נותן לו לאכול, שזה גם פוגעני.

מיכל רוזין: אבל הייתי מפרידה בין הדברים האלה כי נושא הפוגענות מביא בסופו של דבר, לצערי הרב, למצבים כמו שתיארת, של פגיעה פיזית ואפילו לאובדנות.

מיכל רוזין: אם לא נטפל במקרים האלה של ה-50% מוצדקות, זה מטורף, זה מוביל לכך שיש לנו מקים קשים מאוד שמגיעים עד כדי אובדנות, שחרור מהיחידה, שחרור מהצבא וכדומה.

מיכל רוזין: הנתון פה הוא מטורף ואנחנו צריכים להתעכב עליו ולהבין אותו.

מיכל רוזין: כי כשאת אומרת שזה סגנון הדיבור, כשאומרים להם "אל תהיו בנות" זה סגנון דיבור; כשאומרים להם "תסתדרו בשלשות או בזוגות, אל תהיו ערבים" למרות שעומד דרוזי או לא משנה גם אם לא.

מיכל רוזין: איפשהו יש פה לקונה בהכנת המפקדים האלה לשטח.

מיכל רוזין: זה שיש מצבים מורכבים יותר – דיברנו על זה לא פעם – האם הם יכולים לזהות מקרים קשים, האם הם יידעו לטפל בהם, האם הם יידעו לטפל בחייל, את זה אני לא יכולה לדרוש מסג"מ.

מיכל רוזין: זה מתקדם יותר.

יורם כנפו: מכיוון שהשאלה הופנתה לצה"ל, אני אתייחס.

יורם כנפו: היה פה ניסיון לקשר בין מקרי אובדנות לקבילות.

יורם כנפו: במקרה אני גם נושא באחריות כראש מטה אכ"א גם למימוש המלצות מוצדקות שנקבעו כתוצאה מבירור קבילה וגם לסוגיית אובדנות.

יורם כנפו: אני מבקש לשמר את הקשר שאולי נוצר כאן בין הדברים - - -

מיכל רוזין: לשמר או להפר?

יורם כנפו: להרחיק את החיבור בין הדברים כי אני בטוח שאנחנו לא יודעים להצביע על הקשר בין הסיטואציות הללו.

יורם כנפו: מכיוון שכל מקרה כזה מתוחקר לעומק, אנחנו לא מצאנו קשר בין יחס מפקד-פקוד לסיטואציה אובדנית.

יורם כנפו: חשוב לי למקם את זה.

יורם כנפו: הקבילות הן מוצדקות כולן, ככה נקבע, ואנחנו מטפלים בהן.

מיכל רוזין: לא כולן.

מיכל רוזין: 50%.

יורם כנפו: כל מה שנקבע כמוצדק.

יורם כנפו: מבלי להקטין אף אחת מהעוצמות של הקבילות הללו, יש לנו בצה"ל בוגרות ובוגרי בה"ד 1 – 5,500 קצינים במספר כל שנה.

יורם כנפו: זה סביב 20,000 מפקדים צעירים בדרגי הסמל.

יורם כנפו: זו הכמות של מפקדי צה"ל בכל יום נתון.

יורם כנפו: השיקוף הוא שמרביתם עושים את עבודתם טוב ואפילו טוב מאוד.

יורם כנפו: יש את אלה שאכן חורגים ממה שנדרש מהם לעשות.

יורם כנפו: אבל מרבית המפקדים בצה"ל – חשוב לי למקם את זה בצורה הזאת – עושים את עבודתם נאמנה ככה אנחנו מתפעלים את צה"ל.

יורם כנפו: אלה שאכן מגיעים לסיטואציה שבה מוגשת קבילה כנגדם, ומעט מהן נמצאות גם מוצדקות, הם אכן אלה שאנחנו צריכים לטפל בהם.

יורם כנפו: אבל כמו שפתחת ואמרת, עצם העובדה שכמות הקבילות עולה, זה מעיד על כך שכמות החשיפה של חיילי צה"ל לזכויותיהם ולפקודות המגינות על זכויותיהם, גם היא עולה בהתמדה.

מיכל רוזין: זה לא בזכות צה"ל, סליחה.

מיכל רוזין: אתה יכול לקחת קרדיט על מפקדים נהדרים, בזה אני איתך.

מיכל רוזין: אתה לא יוכל לקחת על זה קרדיט.

מיכל רוזין: הסיבה לעלייה היא שיש לנו ציבור של חיילים מודע יותר, בוגר יותר, יש אינטרנט, הורים שמעורבים יודעים.

מיכל רוזין: לכן חיילים דורשים 6 שעות שינה, דורשים אוכל ודורשים את הזכויות שלהם.

רם בן ברק: חברת הכנסת רוזין, גם הצבא מייצר - - -

יורם כנפו: אני דחפתי למודעות - - -

מיכל רוזין: אני לא בטוחה שהצבא עומד בקצב של הדור.

מופיד מרעי: אני בטוח שכן, חברת הכנסת.

מיכל רוזין: אני אומרת שאני לא בטוחה שהצבא והמפקדים בצבא עומדים בקצב של הדור המתקדם.

מיכל רוזין: זו הבעיה, הפער הזה.

מופיד מרעי: אני לא מקבל את זה.

מופיד מרעי: אדוני היושב-ראש, המערכת הצבאית מוצגת כאילו היא לא עושה כלום.

מופיד מרעי: כאילו המערכת הצבאית לא עושה משהו.

מיכל רוזין: צה"ל מדהים, נהדר.

מיכל רוזין: עכשיו אנחנו מדברים על מערכת גדולה - - -

מופיד מרעי: הוא עושה את העבודה שלו.

מיכל רוזין: בסדר.

מיכל רוזין: חלק מהעבודה שלו היא לדאוג לחיילים ולזכויות שלהם.

מופיד מרעי: חייב, בטח.

מופיד מרעי: לא פוסלים את זה, אבל הוא עושה את העבודה שלו.

רם בן ברק: אנחנו חוזרים לדיון.

רחלי טבת ויזל: אני מזכירה שאנחנו לא מבקר צה"ל.

רחלי טבת ויזל: אנחנו לא עוברים על כל היחידות.

רחלי טבת ויזל: אנחנו - - - לזה חיילים פונים אלינו, אנחנו משקפים לכם את מה שאנחנו רואים מפניות החיילים ומביקורים ביחידות.

רחלי טבת ויזל: זו לא סקירת המצב של כל צה"ל, וחלילה אין סיבה לפגוע בכל צה"ל – יש הרבה מפקדים מצוינים - - -

מיכל רוזין: בכל זאת אני רוצה להגיד שיש קשר.

מיכל רוזין: גם אם לא מצאתם במחקרי מצ"ח, יש קשר.

מיכל רוזין: לא פעם יש טריגרים – מי שמבין אובדנות ומי שמבין מצבים נפשיים – הטריגרים פועלים ומקדמים או מביאים לאובדנות.

מיכל רוזין: זה שאחד התאבד, זה נכון שזה לאו דווקא בגלל זה, אבל מה שאתם לא עושים אחרי אובדנות זה לבדוק עם שאר הצוות והמעגלים היותר רחבים באותו מקום איפה הייתה הבעיה.

רם בן ברק: מיכל, אל תקבעי עובדות.

מיכל רוזין: לפחות ממה שאני ראיתי בשטח.

רם בן ברק: את חושבת ככה.

רם בן ברק: זה בסדר גמור.

מופיד מרעי: יש צוותים במערכת הצבאית שעושים בדיקות.

רחלי טבת ויזל: נתקדם?

מיכל רוזין: להגיד בצורה חד-משמעית שאין שום קשר, גם זה נראה לי בעייתי.

רם בן ברק: אפשר לשבת כאן בוועדה ולהגיד שאני הייתי בשטח ואני מבינה ככה וככה.

רם בן ברק: אבל יש מקומות שעשו מקר רציני, לא התרשמו בשטח.

מופיד מרעי: אחרי כל התאבדות או אפילו תאונה הצבא עושה עבודה.

רם בן ברק: אנחנו לא מדברים על אובדנות כרגע.

רם בן ברק: היו לי מספיק דיונים על אובדנות.

רם בן ברק: עכשיו דנים במשהו אחר.

רחלי טבת ויזל: אני אסגור את הפרק הזה במה שאמרתי בפתח דבריי.

רחלי טבת ויזל: לפחות מבחינת הצבא, כשאנחנו משקפים, אנחנו רואים שברוב המקומות לוקחים את זה בשתי דיים, מתייחסים לזה ברצינות ומנסים לראות מה קורה ביחידות בכדי לשפר.

רחלי טבת ויזל: אני רוצה לגעת בעוד כמה נושאים.

רחלי טבת ויזל: לגבי משבר הקורונה, רציתי להגיד שזה מאחורינו, אבל זה לא נראה ככה.

רחלי טבת ויזל: רוב הקבילות שעסקו בקורונה עסקו דווקא בחמרה על פקודות הצבא מתוך רון לשמור על החיילים ובסוף הגענו להחמרות, חיילים שהודחו מלוחמה כי לא הסכימו להתחסן אבל הסכימו להיבדק.

רחלי טבת ויזל: אלה דברים שנפתרו בסוף ברמה המערכתית.

רחלי טבת ויזל: זה האירוע המרכזי של הקורונה.

מיכל רוזין: בדקתם את נושא המזון בתקופת הקורונה אצל חיילים בבסיסים סגורים ובעיקר בקרבי?

רחלי טבת ויזל: אנחנו בכלל עוסקים בנושא המזון.

רחלי טבת ויזל: כבר אגיע לזה.

רחלי טבת ויזל: זה פחות מגיע מקבילות – יותר מביקורים ביחידות.

רחלי טבת ויזל: מבחינת שכר, מה שמטריד אותנו בקבילות שמגיעות – זה לא כל מת"ש, מת"ש זה אלפי אנשים – בדרך כלל זה כמו במפקדים: הדרג הנפרס נמצא בשטח ולא תמיד מכיר ויודע להנחות.

רחלי טבת ויזל: נושאים שקשורים למינהל, רישומת, כסף, רמות פעילות.

רחלי טבת ויזל: היה לנו חייל נהג שהצטרף לאחד מהצוותים שקשורים ליחידות ההנדסה ובאיזשהו שלב התחיל לעסוק גם בשליית מוקשים וחילוצים למרות שהתחיל כנהג ולא עבר שום הכשרה.

רחלי טבת ויזל: שלחו אותו להכשרה משלימה.

רחלי טבת ויזל: כשהוא גמר את השירות הצבאי שלו הוא גילה שבמשכורת הוא נחשב עובד כללי ולא זכאי להטבה של "ממדים ללימודים" כי הוא לא לוחם, כי הוא בכלל היה נהג למרות שכל השירות שלו הוא שירת במקומות הכי בעייתיים והכי מבצעיים.

רחלי טבת ויזל: זו תקלה רישומית ופיקודית – איך אתה לוקח חייל ובכלל לא שם לב שאין לו את ההכשרה.

רחלי טבת ויזל: יש לנו לא מעט כאלה.

רחלי טבת ויזל: לפי איך שאנחנו רואים, זה בעיקר בדרג הנפרס.

רחלי טבת ויזל: עד כמה מש"קית הת"ש יודעת מה באמת; עד כמה קצינת הסגל הצעירה יודעת להנחות.

רחלי טבת ויזל: יש לנו עכשיו מפקד בכיר שלמד את המקצוע הלא נכון ובפנסיה הוא לא יהיה זכאי לכל הגמולים שזכאים אחרים כי הוא למד תואר שלא מגובה בהסכמים שלנו עם משרד האוצר.

רחלי טבת ויזל: אין לנו איך לתקן את זה.

רחלי טבת ויזל: הוא מעביר אלינו תכתובת מיילים עם סמלת שאומרת לו שזה מוכר.

רחלי טבת ויזל: בסוף זה לא מוכר ואין מה לעשות עם זה.

רחלי טבת ויזל: זה בדרג הנמוך.

רחלי טבת ויזל: אנחנו סבורים שבתקלות כאלה צריך להשקיע.

רם בן ברק: אם הטעו אותו, צריך לתת לו.

מור וליק: ניסינו למדוד בשנה הקודמת כמה כסף החזרנו לחיילים ולאנשי קבע – מיליונים.

מור וליק: כסף שחיילים וקצינים היו זכאים לו ולא היו מקבלים אם לא היו מגישים קבילה.

מור וליק: יש גם דברים שאנחנו לא יכולים לעזור בהם כי זה מגובה בהסכמים מול האוצר.

מור וליק: שם אנשים נפגעו ואין דרך לתקן את זה.

רחלי טבת ויזל: אני אעבור מהר על תנאי שירות.

רחלי טבת ויזל: זה נוגע בעיקר להקלות ת"ש.

רחלי טבת ויזל: נעשתה פה קפיצת דרך גדולה.

רחלי טבת ויזל: לא מזמן פרסם אכ"א את ספר התשמ"ש שמסביר למי מגיע מת"ש וכולי.

רחלי טבת ויזל: זה אמור לפתור לנו המון קבילות על חוסר יידע של מש"קיות ת"ש של אנשים שלא קיבלו ת"ש.

רחלי טבת ויזל: זה יחסוך הרבה קבילות.

רחלי טבת ויזל: שירותי הרפואה.

רחלי טבת ויזל: זה בין 10 ל-13 אחוז מתוך הקבילות.

רחלי טבת ויזל: מתוכן בערך 30% מוצדקות.

רחלי טבת ויזל: הרבה סביב זמינות תורים, כמה זמן לוקח עד שמגיעים לקב"ן – ביקשתי קב"ן, לקח חודשיים להגיע אליו; אני מחכה לרופא עור 8 חודשים.

רחלי טבת ויזל: המון סביב זמינות, פחות מול השירותיות של הרופאים, אבל גם שם יש קבילות: פסיכיאטר שבתקופת הקורונה החליט שהוא מבצע את כל השיחות עם דלת פתוחה; רופא שמנסה לשכנע טרסג'נדר לחזור למין הקודם שלו.

רחלי טבת ויזל: יש גם קבילות כאלה, אבל בעיקר סביב זמינות, תוך כמה זמן אתה מגיע לרופא.

רחלי טבת ויזל: השנה חיל הרפואה השיק את מערכת "מדיקליק" שאמורה לשפר מאוד את הזמינות.

רחלי טבת ויזל: אני מקווה שנראה שם שיפור משמעותי.

רחלי טבת ויזל: "מדיקליק" אומר שכמו בשירותים אחרים נכנס לאפליקציה ומזמין דרכה.

נירה שפק: מי עושה בקרה על האפליקציה?

רחלי טבת ויזל: מקרפ"ר.

נירה שפק: עזבו את חיל הרפואה – אתם עושים?

מופיד מרעי: זו אחריות של הצבא.

רם בן ברק: הוא נכנס לאפליקציה ללא קשר למפקד שלו?

רם בן ברק: יש לי כאב בטן – אני נכנס לאפליקציה ורוצה להזמין תור לגסטרו?

רחלי טבת ויזל: כן.

יורם כנפו: אם נמצא בבדיקת רופא או חובש שהוא צריך לקבל הפנייה, אז הוא יידע לתאם את זה בעצמו בעזרת האפליקציה.

נירה שפק: זה רק מהרגע שמגיעים לרופא.

רם בן ברק: רופא או פרמדיק, אני מניח.

נירה שפק: תלונות שאני באופן אישי עוסקת בהם, כשאומרים להם "תזיזו, תזיזו, תזיזו", למרות שקבעתם כי אנחנו בקו, כי צריך שמירות – השאלה אם את זה מישהו בודק.

רחלי טבת ויזל: הזכרנו את זה קודם בפרק של פקוד-מפקד.

רם בן ברק: אם לא יהיו עוד רופאים - - -

רחלי טבת ויזל: הסיפור של הרופאים הוא באמת בעייתי.

רחלי טבת ויזל: כאשר מקרפ"ר מוציאים החוצה, נגיד אורתופדיה, כל הרופאים המומחים שולחים אחר-כך לצבא המלצה ל-MRI.

רחלי טבת ויזל: אז באים אלינו בקבילות למה הצבא לא מאשר את ה-MRI.

רחלי טבת ויזל: פנינו למקרפ"ר ויש באמת הרבה מאוד בדיקות MRI שבאמת לא צריך לעשות אותן, שבסוף הן יכולות לגרום סתם נזק של קרינה.

רחלי טבת ויזל: אבל כל רופא מומחה שהצבא עובד איתו שולח ל-MRI ואז נוצרת בעיה מסוג אחר: ציפייה של החיילים שיכבדו את כל ההמלצות של הרופאים האזרחיים וזה לא תמיד קורה.

רחלי טבת ויזל: תנאי מחייה ותשתיות.

רחלי טבת ויזל: אין המון קבילות על תנאי מחייה.

רחלי טבת ויזל: אבל אנחנו עוברים בבסיסים ורואים שיש בסיסים שהתנאים בהם מצויינים ויש בסיסים שפשוט כואב הלב.

רחלי טבת ויזל: היינו בבסיס בדרום.

רחלי טבת ויזל: נכנסתי לראות את החדר של נשות הקבע – נשים בגיל 30-28 – זה שהן 4 בחדר זה לגיטימי, הן בצבא והכול בסדר.

רחלי טבת ויזל: אתה מגיע למקלחות סגל של הרמ"דיות – מקלחת אחת עם וילון אבל לא עובדת, השנייה בלי וילון עם צינור.

רחלי טבת ויזל: מישהי שאנו רוצים שתישאר בצבא, שם היא מתקלחת.

רחלי טבת ויזל: יש בסיסים כאלה ויש בסיסים מדוגמים.

רחלי טבת ויזל: בדרום היינו בשני בסיסים צמודים – בסיס אחד נראה מצוין והשני - - -

מיכל רוזין: מעניין באיזה חילות שונים היו הבסיסים.

רחלי טבת ויזל: גם בבסיס חיל האוויר בדרום זה לא נראה טוב.

רחלי טבת ויזל: זה עניין של מפקדים ולא רק עניין של מפקדים.

רחלי טבת ויזל: היינו במטבחים של שני בסיסים בדרום שמבשלים אותם פרודוקטים עם טבחים בכל מטבח.

רחלי טבת ויזל: בבסיס אחד האוכל באמת מזעזע.

רחלי טבת ויזל: אניח יודעת את זה בתור אימא ששלחה לשם אוכל.

רחלי טבת ויזל: אתה פותח את השניצל – שניצל א', כמו שהם קוראים לו – והוא אדום בפנים.

רחלי טבת ויזל: נורא.

רחלי טבת ויזל: בבסיס השני הטבח מסדר קודם את הירקות ובסוף את הפחמימות כדי שיאכלו קודם את מנת הבשר.

רחלי טבת ויזל: כל הזמן דיברו על זה שאין מספיק מנת חלבון בצבא.

רחלי טבת ויזל: שאלנו את הטבחים אם יש להם מספיק מנות חלבון לחיילים.

רחלי טבת ויזל: הם אמרו: כן, אנחנו נסתדר.

רחלי טבת ויזל: יש לנו איך לסדר את זה.

רחלי טבת ויזל: נכנסנו לאחד הבא"חים של היחידות הלוחמות - - -

קריאה: - - -

רם בן ברק: מספיק כל אחד עם הבן שלה כאן עכשיו.

רם בן ברק: כל הזמן אני שומע מהצד "הבן שלי" - - -

מירי פרנקל-שור: אבל זה צה"ל - - -

מיכל רוזין: כן, בדיוק - - -

רם בן ברק: כי הילדים שלכם מפונקים.

נירה שפק: רם, זה לא נכון.

רם בן ברק: צחקתי.

רם בן ברק: סתם, סתם.

נירה שפק: זה לא נכון.

נירה שפק: השיחות שמגיעות לבתים משקפות מאוד וזה עוד בלאנס בשבילנו.

נירה שפק: יש תלונות שאני קיבלתי ושיתפתי אותך, שאומרים למגיש ללוחמים במטבח שיש מנה אחת ולא לתת יותר.

נירה שפק: אם הוא נותן יותר, הוא ננזף על-ידי רס"ר המטבח.

מיכל רוזין: חד משמעית.

נירה שפק: זה קיים.

נירה שפק: יש לנו פניות ציבור כאלה שחוזרות על עצמן.

רחלי טבת ויזל: הגענו לאחד מבסיס האימון החטיבתיים של אחת מיחידות החי"ר ועשינו שיחת חתך עם חיילים צעירים.

רחלי טבת ויזל: חלק מהחיילים אמרו שאין מספיק מנות בשר וחלק מהחיילים אומרים שנורא ואיום שזורקים פה מנות בשר.

רחלי טבת ויזל: בדקנו מה קרה: מי שנכנס בהתחלה, אז יש קיצוב והוא מקבל שניצל או מנה בגודל כזה, ומי שמגיע בסוף ורואים שנשאר בשר, הוא מקבל כמה שהוא רוצה.

רחלי טבת ויזל: אם אתה יכול לתכנן מתי אתה נכנס, זה בסדר.

רחלי טבת ויזל: בראייתי, חלק תלוי במפקדים.

רחלי טבת ויזל: יש בסיסים בלי מים חמים – הרמטכ"ל מכיר את זה – ומנסים לפתור את הסיפור של המים החמים.

רחלי טבת ויזל: שאלתי את אחד החיילים אם יש להם מים חמים, אז הוא אמר: יש לנו מים חמים כשיש מים.

רחלי טבת ויזל: אז הלכנו לבדוק את נושא המים.

רחלי טבת ויזל: מסתבר שבחלק מהמקומות יש טרמואיל וכשזה נגמר, זה נגמר.

רחלי טבת ויזל: ביחידה אחרת שהיינו בה – לא אנקוב בשמה – החיילים לא דיברו על זה בכלל.

רחלי טבת ויזל: שאלתי מה קורה עם מים חמים.

רחלי טבת ויזל: אז אמרו שפעם בכמה זמן אין מים חמים ואז הסגל מפנה את מגורי הסגל לשעתיים והחיילים מתקלחים.

רחלי טבת ויזל: זה עניין של פיקוד מצד אחד.

רחלי טבת ויזל: מצד שני, אני לא מזלזלת במה שקשור לדברים עצמם.

רחלי טבת ויזל: היינו בקרית ההדרכה – האוכל שם מגעיל.

רחלי טבת ויזל: הייתי שם לפני 8 חודשים, יכול להיות שבינתיים האוכל השתפר פלאים.

רחלי טבת ויזל: הלכתי עם זה ליועץ המשפטי של משרד הביטחון בגלל ההסכם עם הזכיין.

רחלי טבת ויזל: עשינו שיחת חתך עם כל הבה"דים ואמרו לנו שהאוכל שם מגעיל – זה הביטוי שלהם, לא שלי – כשהחיילים יוצאים משם הם קונים אוכל בכספם.

רחלי טבת ויזל: חחיל שמשרת במקום אחר, הולך לכוורת בכל הבסיסים.

רחלי טבת ויזל: בקרית ההדרכה, לפי החוזה עם הזכיין אין כוורת.

רחלי טבת ויזל: כוורת זה השק"מ בה אפשר לקנות במעט כסף אוכל.

נירה שפק: יש שם כמו מול כזה.

רחלי טבת ויזל: יש שם חנויות של אותו זכיין.

רחלי טבת ויזל: הזכיין לא מפקיע מחירים, פשוט המחיר בכוורת הוא מאוד זול.

רחלי טבת ויזל: זאת אומרת, חייל שיזכה ללכת בצוהריים לכוורת - - -

רם בן ברק: אני מבין שטיפלו בזה, נכון?

נירה שפק: זה לא טופל.

נירה שפק: בשבוע שעבר שוב קיבלתי תמונות מקרית ההדרכה עם ג'וקים ואת התמונות שהראינו.

נירה שפק: צילומים מחיילים וחיילות שם.

נירה שפק: זו פעם רביעית שאנחנו אומרים את זה ופעם שלישית שמציגים פה.

נירה שפק: מספרים לנו שזה השתפר, אבל לצערי קיבלתי תמונות כאלה גם בשבוע שעבר.

מירי פרנקל-שור: רחלי, הדוגמה שלך מעלה נושא ברובד יותר עמוק: החוזים שמנהל משרד הביטחון עם זכייני האוכל – הערנו על זה כאן בוועדה – זה גם בקריית ההדרכה וזה גם - - -

רם בן ברק: היה דיון מיוחד על זה.

רם בן ברק: לדעתי, אמרו שישפרו את החוזה.

מירי פרנקל-שור: צריך ללמוד מזה, אין סיבה שצה"ל צריך לחשוב – אתה יודעת מה, אני לא אומר אין סיבה - - -

רחלי טבת ויזל: אני יודעת שראש אט"ל עוסק בזה עכשיו מול משרד הביטחון.

רחלי טבת ויזל: אני יודעת שפותחים את זה, אני יודעת שראש אט"ל עוסק בזה, ממש פותחים את החוזים.

רחלי טבת ויזל: אנחנו העברנו את זה ליועץ המשפטי של משרד הביטחון, העברנו את זה גם לאט"ל, ואני יודעת שראש אט"ל הנוכחי נכנס לזה במלא הכוח ועד כמה שאני יודעת – אולי אחר-כך הרמ"ט יעדכן – חוזרים למטבחים של הצבא ולטבחים של הצבא.

מירי פרנקל-שור: גם החוזים ארוכי הטווח ל-25 שנה הם שאלה שצריך לתת עליה את הדעת כתוצאה מהקבילות.

רחלי טבת ויזל: אני כבר מסיימת את המצגת.

רחלי טבת ויזל: לדבי שירות הקבע, כמו שאמרנו, יש לנו בערך 700 קבילות בשנה.

רחלי טבת ויזל: 22% עוסקות בתשלומים; 14% מינהל ורישומת.

רחלי טבת ויזל: זאת אומרת, הרבה התעסקות סביב זה ועדיין יש לנו 30% של יחסי פקוד-מפקד.

רחלי טבת ויזל: יש גם סגן-אלוף שקבל על אלוף-משנה.

רחלי טבת ויזל: יש לנו קבילה של סגן-אלוף שקבל על תת-אלוף - - -

מיכל רוזין: אבל זה החריג.

רחלי טבת ויזל: זה לא הדרמטי.

רחלי טבת ויזל: בעיקר מאנשי הקבע, עד שהם מגיעים אלינו גם לוקח זמן.

רחלי טבת ויזל: חלק מהם פוגשים את הבעיות בסימולציית השכר שלהם ואז מסתבר שלא הזינו להם ודברים מהסוג הזה.

מור וליק: הבעיה העיקרית עם אנשי הקבע היא שהם מאוד מתנצלים שהם מגיעים למצב של קבילה.

מור וליק: התחושה שלהם שהביורוקרטיה במקומות מסוימים הורגת אותם.

מור וליק: הפכנו להיות סוג של ועד עובדים לאנשי הרבע שמרגישים - - -

מופיד מרעי: מה עיקר התלונות של אנשי הקבע?

מור וליק: היבטי שכר: בין הבטחות שלא בסמכות ובין שלא הוחתמו על טופס נכון ולכן לא קיבלו את - - -

מופיד מרעי: אתם מקבלים תלונות על קידום, יחס של מפקדים?

מור וליק: יש.

מופיד מרעי: אני מקבל תלונות כאלה, השאלה אם זה מגיע אליכם.

רחלי טבת ויזל: יש אנשים שאומרים שהבטיחו להם לעלות לדיון שיבוצים ולא עלו.

רחלי טבת ויזל: במקרה הזה, מעבר להגיד שזה לא בסדר, אני לא יכולה לשים אותו בתפקיד.

רחלי טבת ויזל: אני רק יכולה להפנות את תשומת הלב.

רחלי טבת ויזל: יש – אבל זה לא העיקר.

מופיד מרעי: רציתי לדעת אם זה מגיע אליכם.

מופיד מרעי: בדרך כלל אנשים – מכיר את זה הרמ"ט, רמ"ט פצ"ן היה מפקד שלי.

רחלי טבת ויזל: עכשיו הבנו מה קורה פה.

מיכל רוזין: הבנו את הנפוטיזם שקפצת להגן עליו נגדי.

רחלי טבת ויזל: חלק מהקבילות הן פרטניות - - -

מופיד מרעי: היה מפקד שלי במילואים.

מופיד מרעי: בסדיר הייתי - - -

מיכל רוזין: זו הבעיה עם חברי כנסת שהיו בצבא, אתה מבין, הם לא יכולים לעבור צד.

מופיד מרעי: משביחים את המשכן.

רחלי טבת ויזל: אנו צופים שתהיה עלייה משמעותית השנה.

רחלי טבת ויזל: אנחנו מתחילים לראות את זה סביב ההסדרים החדשים, אנשים שחשבו שיישארו בצבא עד לפנסיה אבל בגיל 30 ומשהו נפרדים מהם.

רחלי טבת ויזל: אנחנו מתחילים לראות גל של קבילות של אנשים שמרגישים פגועים מאוד.

רחלי טבת ויזל: עוד לא נכנסנו לעומק, אבל נכון לעכשיו יש הרבה תסכול ואנחנו משתפים את הצבא.

רחלי טבת ויזל: אני מניחה שתהיינה עוד קבילות.

רחלי טבת ויזל: מערך המילואים – הקבילות בעיקר בסיס הכרה, אות המערכה וכדומה, פחות על תנאי שירות.

רחלי טבת ויזל: אני אסיים עם המועמדים לשירות ביטחון.

רחלי טבת ויזל: בנושא המלש"בים נעשתה קפיצת דרך משמעותי מאוד בצה"ל, קודם כל בגישה.

רחלי טבת ויזל: שמחנו לראות את שינוי הגישה.

רחלי טבת ויזל: כשחייל קובל היום על זה שהוא עשה מבחן פסיכוטכני ולא הרגיש טוב, בעבר היו אומרים לנו שאין מה לעשות; או "לא שיבצו אותי במקום שרציתי, בעבר היו אומרים לו שאין מה לעשות, אלה צורכי הצבא.

רחלי טבת ויזל: אנחנו ממש מרגישים שינוי משמעותי בגישה, שאומר: אם אפשר לתת, בואו ניתן.

רחלי טבת ויזל: אם אפשר לשנות לו את השיבוץ, בוא נשנה.

רחלי טבת ויזל: אם זה אפשרי לעשות הצרחה בין שניים, בואו נעשה.

רחלי טבת ויזל: אתה רוצה לעשות דפ"ר חדש?

רחלי טבת ויזל: תעשה דפ"ר חדר.

רחלי טבת ויזל: אתה על הרצף האוטיסטי?

רחלי טבת ויזל: יש תוכניות.

רחלי טבת ויזל: ההרגשה שלנו היא שהם לומדים.

רחלי טבת ויזל: אני אתן דוגמה: הייתה לנו קבילה על זה שלא נותנים לחיילי להיכנס עם ההורים שלהם לוועדות רפואיות, בעיקר חיילים שקצת מתקשים.

רחלי טבת ויזל: היית גישה שאמרה שהורים לא נכנסים.

רחלי טבת ויזל: לפי החוק הם קטינים, בני פחות מ-18 יכולים להיכנס עם הורה.

רחלי טבת ויזל: במיטב אמרו לנו: בואו נחשוב איך עושים את זה, אין סיבה שהורים לא יכנסו.

רחלי טבת ויזל: זאת אומרת, אנחנו משתדלים מאוד לשקף למיטב ולאכ"א את הקבילות שעוסקות במלש"ב בשביל לטייב.

רחלי טבת ויזל: התחושה שלנו היא שזה הולך למקום טוב.

רחלי טבת ויזל: כדי להקל על כולם הוספנו קטגוריה נוספת: יש מוצדק, לא מוצדק, הוספנו גם בא על תיקונו.

רחלי טבת ויזל: מה זה בא על תיקונו?

רחלי טבת ויזל: החייל לא צודק, לא מגיע לו עכשיו עוד דפ"ר, אבל מיטב אומרים לו: בבקשה, בוא נעשה את זה בכל זאת.

רחלי טבת ויזל: בא על תיקונו – כל הצדדים מרוצים.

רחלי טבת ויזל: יש מקומות בהם הצבא מתעקש שהוא צודק למרות שהוא לא, אבל מרצון טוב מסכים לעשות.

רחלי טבת ויזל: זה לא באמת אכפת לי איך מגדירים את זה, בסוף החייל מקבל את מה שצריך וזה מסתדר.

רחלי טבת ויזל: אני חייבת לציין פה את מיטב לטובה.

רם בן ברק: יש כאן ועדת חוץ וביטחון שעושה פיקוח על צה"ל ועל גופי הביטחון האחרים.

רם בן ברק: בהרבה מקרים את יכולה לשתף אותנו.

רם בן ברק: אנחנו פועלים גם מפניות שאנחנו מקבלים מציבור החיילים שיודעים לפנות אלינו.

רם בן ברק: אבל הסיפור של הדיון על המזון בבסיס ההדרכה, בתור נציבת קבילות החיילים את יכולה להסב את תשומת לבי ואני יכול להביא לכאן את הגורמים ולקיים דיון.

רם בן ברק: אני כבר יודע שעל בסיס הדרכה אני אעשה דיון מעקב כאן – כבר עשינו דיון אחד או שניים – כדי לראות שבאצת מטפלים בזה.

רם בן ברק: צריך לנצל את הוועדה הזאת כי בסוף אנחנו עושים ביקורת.

רחלי טבת ויזל: נכון שהצבא עוסק בנושא ההכשרות, אבל גם אם זה בא מפה שצריך להקפיד על הכשרות סגל זוטר שנכנס, זה מסוג הדברים שאמירה כזאת יכולה לעזור.

רחלי טבת ויזל: זה לא שהצבא לא יודע - - -

מירי פרנקל-שור: בהמשך למה שאומר יו"ר הוועדה, חוק השיפוט הצבאי קובע שוועדת חוץ וביטחון מאפשרת את מינויו של נציב קבילות חיילים - -

רם בן ברק: אני לא זוכר שאישרתי - - -

מירי פרנקל-שור: - - ועדת החוץ והביטחון היא ועדת הבית של נציב קבילות חיילים - -

רחלי טבת ויזל: נשמח להגיע לכאן יותר.

רחלי טבת ויזל: בסדר גמור.

מירי פרנקל-שור: - - כמו שהוועדה לביקורת המדינה היא ועדת הבית של מבקר המדינה - - -

רם בן ברק: אנחנו צריכים להדק את הקשר בינינו כך שאת יכולה להרים לי טלפון, אפילו בלי ישיבה מסודרת, ולהגיד - - -

רחלי טבת ויזל: אני אראה את ההמלצות - - -

נירה שפק: רם, זה גם הפוך?

נירה שפק: כשאנחנו מקבלים פניות ציבור, אנחנו פונים ללשכת שר הביטחון.

נירה שפק: יש לי פניות שאני מחכה להם כבר 3 חודשים לא כי לא טופל - -

מור וליק: תפנו אלינו.

נירה שפק: - - אני חושבת שכתובת שלנו לא צריכה לעבור את כל הבירוקרטיה של משרד הביטחון.

רם בן ברק: חד-משמעית נכון.

רחלי טבת ויזל: אפשר לפנות אלינו, אין שום בעיה.

רחלי טבת ויזל: מבחינתנו זה בסדר גמור.

מור וליק: היום מאוד פשוט לפנות אלינו.

מור וליק: יש לנו אתר הגשת קבילה מקוונת.

מור וליק: חייל יכול לרשום משפט, הוא לא צריך לגולל סיפור – אנחנו כבר ניצור איתו קשר.

מור וליק: אני אראה לך אחר-כך.

נירה שפק: אני מלווה שלושה.

נירה שפק: נדבר בנפרד.

רחלי טבת ויזל: אדוני, שמנו פה את עיקר ההמלצות שלנו וזה מה שאנחנו שמים לנו כיעד.

רחלי טבת ויזל: קודם כל, העמקה בזכויות משרתים בכל סוגי ההכשרות.

רחלי טבת ויזל: אני מדגישה סגל זוטר, קורסי מ"כים, מצדי שידעו על זה בטירונות.

רחלי טבת ויזל: אלה זכויות בסיסיות, הזכויות של האנשים עצמם.

רחלי טבת ויזל: דבר שני, התמקצעות מפקדים בטיפול בפרט.

רחלי טבת ויזל: שהמפקדים עצמם יכירו את הסט הבסיסי.

רחלי טבת ויזל: כיוהל"ן קבעתי הרצאת יוהל"ן פעם בחצי שנה.

רחלי טבת ויזל: כולם יודעים שיש מרכז מהו"ת ומה עושים כשיש הטרדה מיני.

רחלי טבת ויזל: באותו אופן אפשר לקחת את הסט של הדברים הכי בסיסים ולהחליט שפעם בחצי שנה זה יעבור בלומדה או בהרצאת חובה.

רחלי טבת ויזל: אני מדברת על זכויות פרט בסיסיות.

רחלי טבת ויזל: הנושא שאדוני דיבר עליו מטריד אותנו מאוד.

רחלי טבת ויזל: תשתיות מגורים ומזון, איכות, כמות, מנות חלבון.

רחלי טבת ויזל: לא דיברנו על אוכלוסיות מיוחד: צליאקים, טבעונים, צמחונים.

רחלי טבת ויזל: יש פתרונות בצבא, הם יודעים לתת את זה, רק צריך את הטבח ואת המפקד שישימו לב שהפתרון הזה באמת מיושם.

רחלי טבת ויזל: נושא תנאי שכר ותנאי שירות.

רחלי טבת ויזל: זה לא לקבוע את תנאי השכר והשירות.

רחלי טבת ויזל: הדרג שנמצא בשטח צריך להכיר יותר את הסט שהוא יכול לסייע הו לחיילים.

רחלי טבת ויזל: קיים סט כזה אבל הוא לא מספיק מוכר.

רחלי טבת ויזל: הדבר האחרון: שיפור בזמינות השירות הרפואי.

רחלי טבת ויזל: אנחנו בדיאלוג מתמיד עם מקרפ"ר.

רחלי טבת ויזל: בערך פעם בחודש נפגשים ודנים איך לשפר את הזמינות של השירות - - -

רם בן ברק: בסוף צריך יותר רופאים.

רם בן ברק: לא תעזור האפליקציה – יש מחסור ברופאים.

רחלי טבת ויזל: מימוש ההמלצות – אצלנו יש קצינת בקרה ומעקה אחרי כל ההמלצות שלנו.

רחלי טבת ויזל: המלצנו מעל 700 המלצות במהלך השנה, חלקן מערכתיות וחלקן מעשיות.

רחלי טבת ויזל: הרמ"ט הוא זה שמטעם הצבא עוקב.

רחלי טבת ויזל: אנו נמצאים בקשר גם עם נופר שעובדת עם הרמ"ט, שאחראית על התחום הזה, בכדי לוודא שהמעקב לא מגיע ליום האחרון.

רחלי טבת ויזל: מבחינתנו, למעלה מ-80% מההמלצות ממומשות.

רחלי טבת ויזל: זה קריטי מאוד כי אם המלצנו ולא יצא מזה שום דבר, אז זה חסר משמעות.

רחלי טבת ויזל: אדוני, אני שמה פה את התמונה של הרמטכ"ל החמישי שהיה נציב קבילות החיילים הראשון.

רחלי טבת ויזל: ב-1 בנובמבר, יום הבחירות, זה גם יום השנה ה-50 לנקח"ל.

רחלי טבת ויזל: לא יודעת איך בחרתם בדיוק את היום הזה.

רחלי טבת ויזל: הרסתם לנו את המסיבות.

רם בן ברק: נתנו לכם יום חופש.

רחלי טבת ויזל: האירוע היה צריך להיות באותו תאריך שבחרתם מכל השנה.

רם בן ברק: תעשו את האירוע ערב לפני ואז יהיה לכם יום חופש.

רם בן ברק: תוכלו להשתכר.

רחלי טבת ויזל: זה מה שהוא אמר ואני חושבת שזה נכון מאוד: תכירו את האנשים שלכם, תדעו מה מזיז אותם.

רחלי טבת ויזל: יש להם שם, תדעו מה מצער אותם, מה מכאיב ואז תדעו איך להפעיל אותו.

רחלי טבת ויזל: היום לא היינו משתמשים במילה להפעיל, זה נשמע לא טוב.

רחלי טבת ויזל: אבל משתמשים במילה המכובסת "להניע, לרתום".

רחלי טבת ויזל: אותו דבר – בסוף, אם אתה רוצה לעמוד במשימות, תדע מי האנשים שלך, תטפל בהם ובסוף גם הצבא יהיה חזק ומוצלח.

רחלי טבת ויזל: תודה.

רם בן ברק: יפה.

רם בן ברק: תודה רבה.

רם בן ברק: אדוני הרמ"ט, בסוף הכול נופל עליך.

יורם כנפו: בוקר טוב.

יורם כנפו: אני ראש מטה אכ"א.

יורם כנפו: כל חיי מפקד.

יורם כנפו: התפקיד האחרון שלי היה ראש מטה פיקוד צפון, ככה שחלק מהדברים אני מכיר מנגיעה אישית במה שהוצג כאן.

יורם כנפו: אני חייב לפתוח בהערכה רבה לעשייה המקצועית של נקח"ל.

יורם כנפו: אנחנו עובדים שיתוף פעולה הדוק מאוד עם הנציבות ואנחנו מממשים את ההמלצות באופן מקצועי לאורך כל השנה כולה ולא רק עם הפצת הדוח.

יורם כנפו: שיתוף הפעולה הוא מלא ואיכותי.

יורם כנפו: נקח"ל, כמו עוד גופים שיש לנו בצה"ל, כמו הקפ"ץ – קצינת פניות הציבור – מבקר צה"ל, מבקר מערכת הביטחון, כל מי שעוזר לצה"ל לטפל טוב יותר במשרתיו, לתקן דברים שדורשים תיקון, לטייב דברים שדורשים טיוב, אנחנו נעזרים בו וככה אנחנו רואים את זה.

יורם כנפו: מהו מנגנון הבקרה והמימוש שאנחנו עושים בעניין הזה?

יורם כנפו: אני ממונה על-פי פקודות הצבא כמי שאחראי לממש ולוודא את מימוש ההמלצות שנקח"ל מנחה אותנו.

יורם כנפו: מינינו כזה בכל גוף בצה"ל.

יורם כנפו: אחת לרבעון אני מכנס פורום בראשותי, אנחנו עוברים על כל ההמלצות.

יורם כנפו: המלצות פרטניות שנוגעות למישהו באופן פרטי.

יורם כנפו: אנחנו כמובן מוודאים שזה מטופל ויחסית מטופל מהר.

רם בן ברק: נעשה הפסקה קצרה.

רם בן ברק: אני מחדש את הישיבה.

רם בן ברק: קדימה.

יורם כנפו: כמו שאמרתי, בפורום הרבעוני הזה אנחנו עוברים על כלל ההמלצות.

יורם כנפו: המלצות שהן המלצות פרטניות, אנחנו מוודאים את מימושן יחסית מידית.

יורם כנפו: יש המלצות שדורשות מאיתנו טיפול מערכתי, בין אם זה על-ידי תיקון פקודות, בין אם זה אפילו להגיע לכנסת כדי לתקן דברים כאלה ואחרים ובין אם זה יצירת מערכות מידע תומכות.

יורם כנפו: אנחנו שמחים על הירידה במספר הקבילות המוצדקות בשנת 2021 ואנחנו ממשיכים לעשות מאמץ לתת מענה כדי שכל מה שהוצג כאן לא יחזור על עצמו.

יורם כנפו: אנחנו עושים לא מעט רפורמות בתחום הטיפול באנשים.

יורם כנפו: זו תוכנית אסטרטגית שגובשה במטה הכללי והיא מסתכלת על כלל האוכלוסיות, החל משלב המלש"ב ועד לשלב הקבע, ההיפרדות מצה"ל וכמובן המעבר לשירות המילואים.

יורם כנפו: אני אתייחס לסויות שהוצגו כאן, בראש ובראשונה סוגיית הפיקוד והמנהיגות.

יורם כנפו: תוך כדי הצגת הדברים הערתי הערת ביניים ואני רוצה לחזור לסוגייה בשנית.

יורם כנפו: אחד, מרבית מפקדי צה"ל עושים את מלאכתם נאמנה.

יורם כנפו: אלו מהם שבסופו של דבר מסיבים את תשומת לבנו, בין אם זה על-ידי נקח"ל, בין אם זה על-ידי קפ"ץ או על-ידי מבקר צה"ל, אנחנו כמובן בודקים בראש ובראשונה שלא נעשה פה משהו במודע, בכוונת מכוון, משהו בהתעלמות מוחלטת מהפקודות.

יורם כנפו: גם פה, במרבית הפעמים, אנחנו מוצאים שזה נובע מחוסר ידיעה או כמו שהנציבה הציגה זה נובע משלב צעיר ומתגבש של תפיסת הפיקוד שלו.

יורם כנפו: במקומות בהם אנחנו מזהים שהפעולה היא פעולה בזדון – הם מעטים מאוד המקומות הללו – הטיפול הוא באופן מחמיר מאוד מצדנו, החל ממחבוש, עבור לשחרור מצה"ל, עבור להדחה, לנזיפה.

יורם כנפו: אין סיטואציות בהן אנחנו נחשפים למשהו שאנו מבינים שאין בו תום לב אלא משהו שנעשה במודע והוא לא מטופל על-ידי צה"ל במלוא החומרה.

יורם כנפו: המפקדים, בוודאי המפקדים הבכירים: מג"ד, מח"ט, מפקד בסיס, רע"ן או רמ"ח שנחשפים למקרה הזה, כמובן מיד משתפים פעולה בעניין, כמו שציינה פה הנציבה.

יורם כנפו: מעט מאוד פעמים אם בכלל זיהינו שמפקד נותן גיבוי לפקודו במקום שבו הוא חושב שהוא סטה בצורה משמעותית מהפקודות.

מיכל רוזין: אתה יכול לתת דוגמה למשהו רוחבי שהעליתם?

מיכל רוזין: ראיתם תופעה והעליתם אותה לרמה של החלטה שמעכשיו בקורס מפקדים יהיה דיון או חידוד מסרים.

מיכל רוזין: משהו רוחבי, לא נקודתי.

יורם כנפו: בסיטואציות כמו שצוין פה לגבי הקורונה, היא נכנסה לצה"ל וכמו כל מדינת ישראל התחלנו לאט-לאט להבין את קוד ההתנהגות הראוי באיזון שבין שמירת הסד"כ המבצעי לבין השמירה על זכויות משרתי צה"ל.

יורם כנפו: גם לנו לקח זמן להעביר את זה לשליטה ריכוזית ולתת פקודות שיוצאות מהמטה הכללי, חטיבת המבצעים, ונאכפות על-ידי כל הגופים.

יורם כנפו: בעולם ההכשרות, סוגיית הטיפול בפרט היא סוגייה שכבר בבה"ד 1 – בית הספר המרכזי שלנו לפיקוד הזוטר – הכנסנו ממש לאחרונה שבוע שעניינו הטיפול בפרט.

יורם כנפו: מה שנראה טריוויאלי ולגיטימי נכנס.

יורם כנפו: במקרה, אחיין שלי נמצא עכשיו בבה"ד 1 ונדרשתי לשלוח סרטון כמי שהוא ראש חטיבת הפרט בצה"ל לשבוע הספציפי הזה.

יורם כנפו: הלכה למעשה זה קורה.

יורם כנפו: הם יושבים ועוסקים בזה.

יורם כנפו: אנחנו גם מקבלים על זה גם פידבקים טובים.

יורם כנפו: המפקדים שלנו יודעים שבראש ובראשונה החובה שלהם היא כלפי אנשיהם והם רוצים לטפל בהם.

יורם כנפו: אנחנו אפילו מעודדים אותם וחושפים בפניהם את הכלים שהם יכולים לתבוע מאיתנו, מהמערכת, את היכולת לתת להם את הכלים לטפל באנשיהם.

יורם כנפו: יחסי פקוד-מפקד.

יורם כנפו: אכן תמונת המצב שמשתקפת פה אנחנו רואים אותה והיא נשמרת באופן יציב.

יורם כנפו: אנחנו נכנסים לתוך תחום ההכשרות ואנחנו מבינים שהכשרות בפיקוד הזוטר היא המשנה של העניין הזה.

יורם כנפו: התייחסתי לסוגיית הקורונה.

יורם כנפו: נכנסנו בצורה פחות מתואמת בהתחלה.

יורם כנפו: יחד עם כולם התכיילנו על מה שצריך ואני חושב שאנחנו נמצאים במצב אחר.

יורם כנפו: בכל מה שקשור לתחום השכר ותנאי השירות, בוודאי עכשיו בימים הללו אנחנו נמצאים על אנשי הקבע בתחרות עם השוק האזרחי על האנשים המעולים שנמצאים בצה"ל, ברור לנו שאנחנו צריכים לוודא ולראות שסוגיית השכר מטופלת היטב.

יורם כנפו: אנחנו מפיקים בעזרת מופת – יחידת תשלומי השכר שלנו בצה"ל – כ-3.5 מיליון תלושי שכר בשנה.

יורם כנפו: זו מערכת מורכבת מאוד ואני גם מפקדה הישיר.

יורם כנפו: קיבלנו, גם מהנציבה, לא מעט תשבחות על האופן שבו אנחנו עושים את זה.

יורם כנפו: האם יש לנו טעויות בהפקת הדוחות?

יורם כנפו: התשובה ההיא כן, יש לנו טעויות.

יורם כנפו: חלקן עולות בבקרה עצמית שאנחנו מבצעים.

יורם כנפו: כל חודש אנחנו דוגמים מתלושי השכר שאנחנו מפיקים מדגם גדול מאוד.

יורם כנפו: אנחנו מחויבים לו על-פי הוראות החשכ"ל, אבל אנחנו עושים את זה גם כדי לוודא שאנשינו מקבלים את השכר שמגיע להם.

יורם כנפו: מה שאנחנו יודעים לעלות לבד, אנחנו עולים לבד.

יורם כנפו: מה שלא – עולה על-ידי אנשי הקבע בעצמם, בין אם זה דרך נקח"ל ובין אם זה ישיר.

יורם כנפו: יש לנו מוקד שירות שמאפשר להם לפנות אלינו באופן ישיר.

יורם כנפו: אלה שפונים אלינו באופן ישיר ומטופלים, מטופלים.

יורם כנפו: ויש כאלה שחשים שהבעיה שלהם לא קיבלה את המענה הראוי.

יורם כנפו: זה מגיע לנקח"ל, וכשזה מגיע אלינו בהנחה שזה מוצדק, זה מטופל באופן מלא.

יורם כנפו: הסוגייה השנייה היא סוגיית חיילי החובה ותנאי השירות שלהם.

יורם כנפו: אירוע שקרוב ללבנו ואנחנו עסוקים בטיובו.

יורם כנפו: אנחנו נמצאים ממש במהפכה בתחום תנאי השירות, קראנו לזה ת"ש מבראשית.

יורם כנפו: אנחנו עשינו תהליך של הורדת בירוקרטיה בצורה עמוקה מאוד בכל מה שקשור לעולמות הת"ש.

יורם כנפו: אנחנו גם צריכים להשלים את המהלך עם ועדת הרווחה של הכנסת כדי שגם שם אנחנו נקבל את ההקלות הנדרשות כדי שנוכל לטפל בחיילינו בצורה שהיא פחות בירוקרטית ויותר מהירה.

יורם כנפו: יש לנו את המשאבים ואנחנו כפופים להנחיות המדינה ולפקודות הצבא ואנחנו עמלים להקטין את הבירוקרטיה המסרבלת הזאת וגם אנחנו יוצרים מערכות דיגיטליות מאוד מתקדמות שמאפשרות את העניין הזה.

יורם כנפו: הקמנו שני מרכזים ממוקדים אצלנו במופת שמטפלים בשתי האוכלוסיות שחשוב לנו מאוד לראות ששם הבירוקרטיה מתקצרת מאוד: אחד זה המרכז לטיפול בחיילים הבודדים.

יורם כנפו: שם הם מקבלים טיפול ישיר VIP.

יורם כנפו: חיילים בודדים יודעים ומכירים את המרכז הזה, יודעים ליצור קשר ישיר מולו ולקבל לך מענה הנדרש.

יורם כנפו: שמה אנחנו לא נותנים למערכת ולבירוקרטיה לעכב את הטיפול.

יורם כנפו: השני זה המפקד הלוחם ומשפחתו.

יורם כנפו: יצרנו במרכז שמטפל באופן ישיר.

יורם כנפו: בכל מה שקשור לתנאי המחייה והתשתיות בצה"ל, אנחנו מבינים שצריך לעשות בזה מעשה, והרמטכ"ל הנחה בשנת העבודה הזו – וזה לא רק בשנת העבודה הזאת, זה גם בשנתיים הבאות בתהליך שהוא תלת-שנתי, אנחנו עושים הסטה של משאבים.

יורם כנפו: זה לא קל, זו נקודת דילמה לא פשוטה.

יורם כנפו: פה בתוך הוועדה אתם מכירים את האתגרים ואת הדילמות שיש לנו בקבלת ההחלטות לאן לקחת את משאבי הביטחון, וכל שקל שניתן לנו אנחנו חושבים היטב איפה לשים אותו, והמתח המרכזי הוא מן הסתם בין צורכי ביטחון מובהקים: אימונים, אמצעי לחימה, לבין גם תשתיות הוגנות ומכבדות.

יורם כנפו: זו דילמה שמובילה אותנו בכל פעם מחדש, בכל נקודת עבודה מחדש.

יורם כנפו: על-פי הנחיית הרמטכ"ל, המטה הכללי, אנחנו מסיטים משאבים כדי לטפל גם בתשתיות וגם בעולם המזון.

יורם כנפו: בעולם המזון אנחנו מניחים ואנחנו רואים כבר שהתוכנית מניבה את התוצאות הנדרשות ואנחנו נכנסנו לשיפוץ מסיבי מאוד של מטבחים וחדרי האוכל בחצי שנה האחרונה.

יורם כנפו: ראש אט"ל החדש שנכנס לתפקידו הוביל תוכנית מהירה בעניין הזה.

יורם כנפו: בעודנו מדברים, מתעסקים בעוד חדרי אוכל ועוד מטבחים שאנחנו משפצים אותם, הוספנו דבר חדש שנקרא טרקלינים שזה מעין סביבה ששמנו בכל המוצבים ובכל המחנות בגבולות, שבהם הלוחמים יכולים לעבור 24 שעות ביממה, נכנסים לתוך המקום הזה ויש להם שם יכולת בעזרת אמצעים בסיסיים של מיקרוגל וכדומה לייצר להם ארוחות מהירות על הארוחות הרגילות שאנחנו נותנים.

יורם כנפו: אנחנו עסוקים בטיוב הכשרת הטבחים, בעדכון החוזים מול הקבלנים.

יורם כנפו: יש לנו שמה כברת דרך.

יורם כנפו: אני רוצה להגיד לכם שזה על המסילה, שזה מטופל בניהוג פרטני ואישי של ראש אט"ל ושאנחנו הסטנו את המשאבים לעניין הזה ואנחנו נשמח לבוא ולתת פה דין וחשבון בעוד כמה חודשים על ההתקדמות של התוכנית הזאת.

יורם כנפו: גם בעולם התשתיות הוגדר על-ידי המטה הכללי וקטור משאבי לטובת העניין הזה, מעבר לזה שישנה תוכנית תשתיות לאומית על-ידי העברת צה"ל לנגב ובכלל במסגרת תוכנית שוהם, שם כול בסיס שאנחנו נכנסים אליו, בוודאי ובוודאי התשתיות נראות – מי שביקר ביהלום או בסיירת מטכ"ל וראה את הבסיס שלהם בסירקין ועבר היום לבסיסים החדשים, זה לתפארת מדינת ישראל.

יורם כנפו: כאלה יש לנו עוד ועוד בסיסיים במסגרת תוכנית שוהם, שלוקחים יחידות ומעבירים אותן למצב תשתיתי אחר לגמרי ועל זה נכנסנו בתוכנית חדשה שנקראת קו המגע, בעיקר בגבולות המדינה.

יורם כנפו: כראש מטה פיקוד צפון אני יכול להגיד לכם שהתוכנית הזאת פגשה אותנו בפיקוד ועוד בסיסים של מפקדות גדוד ופלוגה, פלוגות וגדודים עוברים שיפוץ יסודי.

יורם כנפו: מכיוון שהתהליך הוא לא כזה שתוך שנה- שנתיים נוכל לסיים אותו, הוא תהליך רב –שנתי, עם הסטות המשאבים הללו אנחנו מתחילים לראות את הדברים.

נירה שפק: אתה יכול להתייחס למענה הביניים?

נירה שפק: כשאנחנו מדברים על תשתיות ובנייה, תוכנית רב-שנתית, בסוף יש גם חיילים שנכנסים לקו.

נירה שפק: למשל, אני ביקרתי בבקעה בשני בסיסים – אפילו מועדון לא היה להם.

נירה שפק: לא היה להם איפה לשבת, לא היה להם מאוורר ומזגן.

נירה שפק: אלה חיילים שהחזיקו קו ונכנסו לג'נין.

נירה שפק: אני אומרת שבסוף צה"ל הגדול צריך שתהיה לו ערכה כזאת, שתהיה מכולה כמו פעם.

נירה שפק: פעם, כשהיה הגדוד נכנס לקו או לאימון, היו מכניסים את המכולה הזאת.

נירה שפק: אין את זה היום.

נירה שפק: אני אומרת לכם לכו לבקעה ותעברו שם את הבסיסים.

נירה שפק: הייתי שם בחודש האחרון – לא לכבודו של צה"ל ולא לכבודנו.

יורם כנפו: יש לנו גם תוכנית למצב הביניים.

יורם כנפו: שלושת מרחבי הבינוי שלנו, שלוש יחידות הבינוי בשלושת הפיקודים, גם על-פי תו תקן ייעודי שניתן על-ידי אגף ההנדסה והבינוי יודעים לייצר היום בבנייה קלה מבנים שאנחנו בעזרתם בקצב יחסית מאוד גבוה מגיעים לאותם מקומות שבהם אנחנו נותנים פתרון ביניים.

יורם כנפו: דיברתי על תוכנית קו המגע שפוגשת את הגבולות, אני אשמח להראות פה.

נירה שפק: אני אתן דוגמא כדי זה חשוב.

נירה שפק: בפסח קיבלתי תלונה שמכיוון שלא הכשירו את הקולרים, החיילים במשך שבוע שתו מיצים.

נירה שפק: עזוב שזה לא בריאותי, עזוב שהמכונות שם עבדו שעות נוספות.

נירה שפק: הם פנו למפקדים – זה לא היה בסדר עדיפות.

יורם כנפו: אני מניח שתקלה נקודתית כנראה תמיד תהיה.

יורם כנפו: מבצע ההכשרה להכשיר את צה"ל לפני פסח זה מבצע שאנחנו מנהלים אותו כמו מבצע.

יורם כנפו: בסך הכללי, במרבית השנים הוא מתבצע בהצלחה רבה מאוד.

יורם כנפו: יכול להיות שהייתה שם תקלה כזאת.

יורם כנפו: אני לא יגיד את המספר של המוצבים שפזורים לנו לאורך גבולות המדינה בגלל שאנחנו משודרים כאן, אבל כמו שאמרתי, אנחנו בתוכנית ועם משאבים לעניין הזה, כולל בנייה מהירה.

יורם כנפו: אנחנו נשמח להראות פה איך נראים מחנות של גדודים ופלוגות שעשינו להם את התוכנית המהירה הזאת.

יורם כנפו: אין לנו יכולת לעשות את זה באבחה אחת בשנה אחת על כלל מחנות צה"ל.

יורם כנפו: בעולמות הרפואה – גם זו סוגייה שהוועדה מכירה – אנחנו לא רק עם רופאי צה"ל שהם אנשי קבע, אנחנו נשענים בעיקר על רופאים שאנחנו שוכרים את שירותיהם ואנחנו בבקרה מאוד גדולה על הרופאים הללו.

יורם כנפו: רופאים שחורגים מקוד ההתנהגות שאנחנו מצפים שהם יצייתו לו בצה"ל, אנחנו מפסיקים את העיסוק שלהם מיידי.

יורם כנפו: הדבר האחרון זה עולם המילואים והמלש"בים.

יורם כנפו: אתם מכירים כאן ויחד עם הכנסת ויחד עם הממשלה אנחנו יצאנו עם לא מעט בשורות לעולם המילואים, במיוחד בשנה האחרונה, שהביאו את מה שאנחנו חושבים שראוי ונכון לתת למערך הזה.

יורם כנפו: בעולם המלש"בים, זו בעיקר סוגיית בריאות הנפש.

יורם כנפו: גם כאן הגדלנו את כמות המטפלים על מנת להקטין את הזמן שבו המלש"ב איננו יודע מה מצבו הרפואי ושיוכל לקבל תמונת מצב יחסית מדויקת לגבי תהליך הגיוס שלו.

יורם כנפו: אני אסכם במה שפתחתי – אנחנו בשיתוף פעולה לטעמי איכותי וטוב עם הנציבות.

יורם כנפו: ואנחנו גוף גדול ככל שיהיה, יודעים שיש לנו נקודות שדורשות טיפול ואנחנו עסוקים בזה.

יורם כנפו: תודה.

רם בן ברק: תודה רבה.

רם בן ברק: חברת הכנסת רוזין, בבקשה.

מיכל רוזין: אני חוזרת לחלוקה שעשיתי.

מיכל רוזין: קודם כל, אני רוצה לשאול גם את הצבא, גם את אכ"א וגם את הנציבה: האם יש איזושהי בדיקה משווה – אולי אנחנו צריכים לעשות את זה כוועדה עם הממ"מ של הכנסת – עם צבאות אחרים בעולם, כמובן במדינות דמוקרטיות, לגבי כמות התלונות, מה החלוקה.

מיכל רוזין: ממש לעשות השוואה ולראות איפה פה יש יותר דגש ואיפה במקומות אחרים.

מיכל רוזין: אני מניחה שיש דברים מאוד ישראליים ויש דברים שיצופו.

רחלי טבת ויזל: יש הבדל דרמטי.

רחלי טבת ויזל: אצלנו יש שירות חובה לפי חוק.

מיכל רוזין: בסדר.

מיכל רוזין: צבא הוא צבא.

רחלי טבת ויזל: יש כנס שנתי של כל הנציבים של כל הצבאות.

רחלי טבת ויזל: בשנתיים האחרונות הוא התקיים בזום בגלל הקורונה.

רחלי טבת ויזל: אנחנו שומעים מצבאות אחרים.

רחלי טבת ויזל: זה שונה כי אצלנו זה צבא על-פי חוק וכולם בפנים ואף אחד לא יכול להתפטר.

מיכל רוזין: על אחת כמה וככמה, מכיוון שזה צבא מנדטורי עם שירות חובה, עלינו החובה לדאוג לתנאים עוד יותר טובים.

קריאה: נכון.

קריאה: אני יכולה להגיד שבשנתיים האחרונות הדיונים של האומבודסמנים בכנסים עסקו בעיקר בהשלכות של הקורונה על תנאי השירות של החיילים.

קריאה: ראינו גם שם אתגרים דומים לאתגרים שצה"ל מתמודד איתם בשנתיים האחרונות.

קריאה: זה מה שלקח את רוב השיח בשנתיים האלה.

מיכל רוזין: שווה לעשות בדיקה השוואתית.

מיכל רוזין: אני רוצה לשאול את צה"ל שתי שאלות.

מיכל רוזין: אחת, לא דיברת על העניין של אפליה, כלומר התבטאויות כמו שנשמעו פה ואנחנו מכירים.

מיכל רוזין: מה נעשה כדי לטפל בזה.

מיכל רוזין: הדבר השני שהוא לא פחות חשוב, אמרת בעצמך שאנחנו יושבים פה חודשים על תקציב צה"ל, חודשים על תקציב משרד הביטחון, באים עם בקשות מבורג ועד לייזר.

מיכל רוזין: לא הגיעו בקשות לתקציבים לשיפור איכות חייהם של החיילים, הבסיסים, האוכל.

מיכל רוזין: זה לא הגיע.

מיכל רוזין: איפה זה בא לידי ביטוי אם זה לא מגיע אלינו כבקשה לתוספת?

מיכל רוזין: אם זה לא בא לשולחן להגיד לנו: חברים, לצד זה שאני רוצה אנשי קבע יותר טובים ולתת משכורות יותר טובות ושתהיה להם פנסיה, אני גם רוצה לדאוג שלחיילים יהיו תנאי שירות כאלה ואחרים.

מיכל רוזין: למה זה לא בא לידי ביטוי?

יורם כנפו: לגבי הקבילות הספציפיות, אם אתם רוצים אני יכול להשלים את אופן הטיפול, אבל במקרים שבהם זיהינו מקרה שבוצע בזדון, הטיפול היה מאוד מחמיר: חלקם הודחו מצה"ל, חלקם שוחררו לאלתר, חלקם נכנסו לכלא, חלקם נשפטו, ננזפו – הכול תלוי בהתאם לחומרת העברה.

יורם כנפו: אני מניח שסוג של קבילה כזאת קיבל את הטיפול המחמיר ביותר.

מיכל רוזין: השאלה הייתה מה נעשה רוחבית.

מיכל רוזין: זה שמטופל כשיש כבר תלונה, אני בטוחה.

מיכל רוזין: השאלה האם לוקחים מפה ואומרים אולי יש בעיה עם מפקדים של צורת ביטוי, צורת דיבור, אפליה וכדומה.

יורם כנפו: גם הנציגה הציגה שהדוח היום כבר מחולק לרמת המפקדים בשטח, זה לא נשאר רק ברמה שלהם.

יורם כנפו: הפורומים שלי יוצאים בדיווח עד לשטח.

יורם כנפו: אני עושה פורום עם כל אנשי המשא"ן של כל גופי צה"ל אחת לחודש.

יורם כנפו: אנחנו מציגים את הנתונים הללו.

יורם כנפו: במקומות שבהם יש לנו מקרה דגל שאנחנו צריכים ללמוד ממנו, אז אנחנו משקפים אותו.

יורם כנפו: מקומות שבהם אנחנו גם צריכים להוציא איגרת ייעודית כנגד משהו ספציפי, גם הוא יוצא.

אמילי חיה מואטי: תוכל לתת דוגמה למקרה דגל שאתם מציפים, כמובן בלי שמות ואזכורים?

יורם כנפו: נניח סיטואציה שיש בה איזו תופעה סביב מימוש ימי חופשות, בוודאי באזורים של ימי חופשה סביב ענייני מחלה, אירוע שאנחנו מצאנו שרמת הידיעה ורמת הבקיאות של אנשי המשא"ן היא רמה שדורשת מאתנו לחדש את הלימוד בעניין זה.

יורם כנפו: כדוגמה לדבר הזה, הוצאנו איגרת לכל השטח עם ריענון של קצין משאבי אנוש ראשי שהעביר לכל אנשי המשא"ן, שהסביר את הפרוצדורה, כי מצאנו שבחלק מהמקומות זה פשוט נבע מחוסר ידיעת העניין.

יורם כנפו: וגם עם מערכות דיגיטליות תומכות שמאפשרות את הדבר הזה.

רם בן ברק: חבר הכנסת פרוש, אתה רוצה להגיד משהו?

מאיר פרוש: לא.

רם בן ברק: חברת הכנסת שפק, בבקשה.

מיכל רוזין: רגע.

מיכל רוזין: הוא לא ענה לעל העניין של הבקשה לתוספת.

יורם כנפו: נכון.

יורם כנפו: הסוגייה השנייה היא סוגיית תוכנית עבודה צה"ל.

יורם כנפו: הוועדה הזאת והוועדה המשותפת עם ועדת הכספים יכולות להעיד, אני חושב, על כך שאין גוף עם כמות השעות שיושבים על תקציבו וכמות הדיונים על תקציבו כמו צה"ל.

יורם כנפו: אנחנו עוברים פרק-פרק, שורה-שורה - - -

מיכל רוזין: לא עלה.

מיכל רוזין: הייתי בכל הדיונים.

יורם כנפו: אנחנו מציגים פה את תקציב הקיום של צה"ל בפרוטרוט - - -

רם בן ברק: לא עלו הסטות תקציב - - -

מיכל רוזין: לא התבקשנו – לא עלה הנושא הזה לחלוטין.

מיכל רוזין: לא התבקשנו לתת לזה תוספת, לא התבקשנו לשים לב לנושא הזה, צה"ל לא הציג את זה.

מיכל רוזין: כלום.

מיכל רוזין: אני מוכנה לעבור איתך על כל הפרוטוקולים.

רם בן ברק: חברת הכנסת רוזין, זה מופיע בשורות.

רם בן ברק: לא הייתה בקשה להסטת תקציב מ-F35 לשיפור בסיסים.

רם בן ברק: זה לא היה.

מיכל רוזין: בכל המצגות שהיו פה, והיו מצגות רבות, ישבנו שעות על גבי שעות, לא עלה הנושא הזה בשום צורה ואופן שצה"ל צריך יותר תקציב או תקציב כזה או אחר לשדרוג - - -

רם בן ברק: אני לא אתווכח איתך, אבל זה עלה.

רם בן ברק: זה עלה כשורה בתוך התקציב של צה"ל - - -

מיכל רוזין: כשיש שורה בתוך תקציב צה"ל זה ברור.

רם בן ברק: לא הייתה הסטה של תקציב, בזה את צודקת.

מיכל רוזין: זה אומר שאין בקשה להעלות את התקציב.

רם בן ברק: הסטה של תקציבים לא הייתה.

מיכל רוזין: כשמשרד לא מבקש להעלות תקציב מסוים זה אומר שהוא חושב שהתקציב הזה מספק אותו.

רם בן ברק: הוא יכול לבקש להעלות, הוא יכול לבקש להסיט בתוך התקציב – זה לא היה.

רם בן ברק: נירה, בבקשה.

נירה שפק: תודה.

נירה שפק: קודם כל אני מברכת על קיום הדיון הזה.

רם בן ברק: זה דיון על-פי חוק, אין מה לברך.

נירה שפק: אתה יודע שאני אף פעם לא מברכת בלי - - - אני רק אומרת שהדוח הזה יצא בפברואר, הוצג לחלק מהעיתונאים במרץ, אם אני לא טועה, לפי התגובות שקיבלתי מהעיתונאים שעוקבים אחרי הנושא הזה.

נירה שפק: מכיוון שמדובר בחיילים וחיילות, אני חושבת שהוא היה צריך להגיע לשולחננו קודם.

רם בן ברק: אלה עניינים של הוועדה.

מירי פרנקל-שור: ההערה אלינו, לא אליכם.

נירה שפק: אני לא יכולה להתחיל בלי להתייחס כמובן לנושא שבדמי וזה נושא המגדר.

נירה שפק: נעים מאוד, רחלי טבת, את נציבת קבילות חיילים, לא יכול להיות שעדיין כתוב נציב קבילות חיילים על החוברות.

נירה שפק: אפשר להגיד נציבות קבילות חיילים, אבל אני רואה נציב קבילות חיילים.

נירה שפק: הגיע הזמן צה"ל שיכתבו את זה.

נירה שפק: למה אני אומרת את זה?

נירה שפק: זה גם עניין של מודעות ואם צריך לשנות את השם, אז ישנו את השם כי יש כבר נשים בתפקידים.

נירה שפק: לי זה מפריע.

נירה שפק: אני חברת כנסת, לא מקובל עליי שמחר יקראו לי יו"ר ולא יו"רית או יקראו לי ח"כ ולא ח"כית.

נירה שפק: יש נציבה ולכן זאת ההערה שלי.

אמילי חיה מואטי: אגב, יו"ר זה גם יושבת-ראש.

נירה שפק: אני יודעת.

נירה שפק: אנחנו קוראים את זה יו"ר ויו"רית.

נירה שפק: ברורים לי ראשי התיבות, הערתי בדיוק על ה נושא הזה.

נירה שפק: זה אחד.

נירה שפק: הנושא השני הוא נושא מהותי שגם קצת נוגע למגדר.

נירה שפק: בחרתם בציטוט כאן, אני בוחרת ציטוט אחר, אני אעשה לו מה שנקרא עדכונים ויסלח לי דוד בן גוריון.

נירה שפק: דוד בן גוריון דיבר וכתוב בבה"ד 1: תדע כל אם – אני שמה בסוגריים את העברייה כי יש לנו חיילים דרוזים ובדואים וצ'רקסי – אבל המהות היא הרבה לפני המשפט הזה.

נירה שפק: המשפט מתחיל: החיילים והחיילות הם פיקדון.

נירה שפק: כפי שדוד בן גוריון אמר, לא די שיידע המפקד או המפקדת את מלאכתם, עליהם להיות אוהבי אדם שחיי הפקודים שלהם יהיו יקרים להם, שחיילים שנשלחים עליהם יהיו יקרים להם, שיאהבו אותם.

נירה שפק: רק מפקד כזה ימצא בפקודיו מסירות הנפש שתוליכם לכל אשר ישלח אותם.

נירה שפק: אם המפקדים – אם המפקדים – יעוררו את האמון, את הדבקות ואת האהבה בחיילים שלהם, אזי תדע כל אם עברייה.

נירה שפק: ואני שוב אומרת, אז יידעו מפקדים וכולם.

נירה שפק: ופה ההערה שלי היא מביאה אותי לדבר השלישי: אם לא תהיה מהות – ואני מתייחסת למגדר – אם לא תהיה מהות, לא יפנימו את זה ואז לא נגיע למצב שביום ציון מערך המילואים באים לכאן ורח"ט תומכ"א אומר שסוף סוף משנים את מערך המילואימניקיות שכשהן יולדות, אוטומטית מוציאים אותן לפטור ממילואים ורק אחרי פנייה שלנו נעשתה עבודה והיום זה השתנה: לא מוציאים אותן לפטור אלא מתקשרים אליהן ושואלים אותן אם הן רוצות להמשיך או לא.

נירה שפק: אם לא תהיה את ההבנה הזאת שהצבא הזה הוא צבא העם ובעם הזה יש עמות ועמים, סליחה על הביטוי, אולי בזה זה ייכנס, אז לא נבין את זה.

נירה שפק: לכן מאוד אכפת לי ממה שכתוב בכותרת.

נירה שפק: כי אם לא נבין שהמגדר הוא חשוב כאן ולתת זכויות, זה לא יקרה.

נירה שפק: אז זו הבקשה הראשונה שלי ממה שנאמר כאן.

נירה שפק: הדבר השני שאני רוצה לדבר עליו זה הנושא של התרבות בצה"ל.

נירה שפק: 40% מהפניות פה הם על מפקדים ומפקדות.

נירה שפק: ואני באה ואומרת שאנחנו מוצאים בתרבות אחרת.

נירה שפק: היום, מה שקורה בחברה הישראלית זה לא קורה בצבא.

נירה שפק: למה?

נירה שפק: כי שיטת שיפוט אחרת.

נירה שפק: היום מפקדים והמפקדות יכולים לשפוט, לעצור שעות ביציאה, להכניס לכלא, לרתק.

נירה שפק: באזרחות אין סיכוי שזה היה קורה בקצב הזה.

נירה שפק: ניתן כאן כוח מטורף למפקדים ומפקדות והשימוש בזה לא תמיד מובן.

נירה שפק: אני יודעת שבאזרחות לקח לי הרבה זמן להבין איזה כוח מטורף שמו בידיי.

רם בן ברק: אבל כשהיה לך לא התלוננת.

רם בן ברק: רק אחרי שיצאת.

אמילי חיה מואטי: זה היה הרבה יותר קיצוני פעם.

נירה שפק: היו לי מפקדים שלימדו אותי וזה היה הרבה יותר קיצוני.

נירה שפק: אנחנו פה כדי להעיר על הדברים האלה.

נירה שפק: יש כאן סמכויות שהמפקדים לא תמיד מבינים שהם נוטלים לידיהם דברים אחרים.

נירה שפק: זאת אומרת, בבית הם מתנהגים אחרת אבל כשמגיעים בצבא זה לא כך.

נירה שפק: ההבנה של החשיבות של חיי החיילים והחיילות – לפני חודש-חודש וחצי התעסקנו בחיילת שנשלחה מטירונות לאיו"ש ושמו אותה בתחנת אוטובוס בלילה בכפר עוין שאסור לחיילים להיות בו לבד.

נירה שפק: והתעסקנו בזה, שיתפתי אותך רם.

נירה שפק: מטרוף.

נירה שפק: זה לא יכול להיות שזה יקרה עכשיו.

נירה שפק: אני בטוחה שאותו מפקד לא היה אחד שאמר בואו נהרוג את החיילת הזאת, כי זה מה שהיה קורה, שלחו אחרי זה ג'יפ לאסוף אותה.

נירה שפק: הורידו אותה האוטובוס אחרי שעלתה עליו.

נירה שפק: הזוי.

נירה שפק: דברים כאלה לא יכולים לקרות.

נירה שפק: לכן אני אומרת שהנושא של המפקדים חייב להיות כאן.

נירה שפק: אני מאוד מעריכה את צה"ל, אני מאוד אוהבת את צה"ל.

נירה שפק: אני אעשה כל מה שאפשר כדי שצה"ל יהיה הכי טוב בעולם והכי מוסרי, אבל אם לא נבין שאנחנו לא כאן שדולה לצה"ל אלא ועדת חוץ וביטחון שתפקידנו גם לראות את חצי הכוס המלאה ולשאול שאלות, אז לא נבין, אנחנו נמשיך להתרגז.

נירה שפק: התפקיד שלי הוא לשאול את השאלות הקשות.

נירה שפק: מפריע לי שלא קיבלתי – ואני מבקשת להשלים את זה – טבלה שאומרת:

נירה שפק: 40% מהתלונות נמצאו מוצדקות או לא מוצדקות, לא משנה, מה פילוח המפקדים?

נירה שפק: איפה ההרתעה?

נירה שפק: רוצה לדעת שגם מפקדים יידעו שעל נושא כזה וכזה מפקד הודח מצה"ל, מפקד נעצר בדרגה, מפקד קיבל קנס.

נירה שפק: אין את זה, אז הכול עובר.

נירה שפק: לי חשובה ההרתעה הזאת, לא ראיתי אותה.

נירה שפק: הסתכלתי גם בחוברת, תאמיני לי אני אומרת לא בלכתוב, בלהוציא את זה שמפקדים יבינו את זה.

נירה שפק: אנחנו מכירים את השינוי התרבותי.

נירה שפק: דברים שעשו לפני 20 שנה לא עושים היום.

נירה שפק: סליחה שאני מאריכה, אבל לדו"ח הזה אני מחכה הרבה זמן.

נירה שפק: זה הדבר הראשון.

נירה שפק: זה מתחבר גם להמלצות.

נירה שפק: אני רוצה לומר עוד משהו בהקשר הזה.

נירה שפק: אני רוצה לדעת למה אזרחים עובדי צה"ל לא יכולים לקבול.

נירה שפק: בדף שרשמתם מי יכול או לא יכול – אני מדברת לנציב קבילות חיילים, ברשימה שאתם הצגתם גם פה וגם - - -

רחלי טבת ויזל: זה מה שהחוק קובע.

נירה שפק: אז אני שואלת.

נירה שפק: אני שואלת.

נירה שפק: עזבו מה שהחוק מגדיר, אני רוצה לשמוע אתכם.

רחלי טבת ויזל: יש להם גוף שהם יכולים לפנות אליו.

רחלי טבת ויזל: יש להם ועד עובדים, יש להם גוף ויש להם פניות.

רחלי טבת ויזל: יש להם כתובת.

רחלי טבת ויזל: למי שאין כתובת, לדוגמה, פנו אלינו חיילות בשב"ס, יש להן כתובת אבל הן לא מצאו כתובת ואנחנו עזרנו להן.

רחלי טבת ויזל: באופן עקרוני החוק מגדיר במי אנחנו מטפלים.

נירה שפק: אני מציגה עמדה.

נירה שפק: הרי יש את אב"א קפ"ץ ויש את המבקר ומבקר מערכת הביטחון - - -

רחלי טבת ויזל: הם בתוך צה"ל.

נירה שפק: הדבר האחרון.

נירה שפק: אני חושבת שאנחנו צריכים לקיים דיון.

נירה שפק: כשמסתכלים על הנושא של שנקרא תלונות חיילים וחיילות, זה יכול להיות גם נגדים וגם קצינים, להביא את נציב קבילות חיילים בנפרד זה חצי, זה פלח.

נירה שפק: צריך להביא מבקר צה"ל, צריך להביא מבקרים בפיקודים שאין לנו שיקוף של מה שהם עושים.

נירה שפק: אין לנו את אכ"א קפ"ץ.

נירה שפק: ואני רוצה לראות גם את העיתונאים.

נירה שפק: אני רוצה לראות גם את כרמלה מנשה ורמי שני ואת אמיר, כל אלה.

רם בן ברק: הדיון הזה היה פתוח, כל אחד - - -

נירה שפק: אני אומרת לזמן אותם כחלק מהדבר הזה.

נירה שפק: חלקם בטח נמצאים כאן.

אמילי חיה מואטי: העיתונאים שהיא ציינה, גם כרמלה מנשה וגם אור הלר וגם דורון קדוש, הם לפעמים מביאים נושאים לידיעת המפקדים עצמם, לידיעת המערכת ולא רק לידיעת הציבור.

נירה שפק: ודבר אחרון שאני רוצה לבקש.

נירה שפק: נושא המודעות הוא מאוד קריטי, בתלוש המשכורת שחיילים מקבלים או בהודעות שהם מקבלים, אני חושבת שצריך להיות כל הזמן כמו שיש את האיגרת שמוציאים תמיד בנושא מסוים, תמיד תמיד צריך להיות בפנים את הכתובת הזאת בלי ושתהיה זמינה 24/7.

נירה שפק: לצערי, בארבעת הפניות האחרונות שאני מלווה לא הייתה זמינות 24/7, גם בקפ"ץ.

נירה שפק: יש חייל שהלך לניתוח ונדחה לו הניתוח ביומיים במצב מאוד קריטי כי לא היה לו מענה רק לתיאום שהרופא שלא נתן ביחידה והמג"ד שלא היה פנוי.

נירה שפק: אנחנו נבחנים בחוליות החלשות שלנו.

רחלי טבת ויזל: קפ"ץ פתוח 24/7.

רם בן ברק: בבקשה, אמילי.

אמילי חיה מואטי: יש לי הערה לגבי המפקדים.

אמילי חיה מואטי: אנחנו שוכחות שהמפקדים עצמם לפעמים הם גם מאוד מאוד צעירים.

רחלי טבת ויזל: אמרתי את זה בהתחלה.

נירה שפק: זה עדיין לא פוטר אותם, אמילי.

אמילי חיה מואטי: בוודאי שזה לא פוטר אותם.

אמילי חיה מואטי: אבל אני לא חושבת שפטיש 5 קילו זה פתרון לכול.

אמילי חיה מואטי: לפעמים יותר הכשרות ויותר ימי עיון.

אמילי חיה מואטי: הבת שלי קיבלה עכשיו צו ראשון, הילדה לפני דקה התחילה לנסוע באוטובוסים, פתאום היא תעמוד כל מיני טרמפיאדות ותחכה להסעות.

אמילי חיה מואטי: זה מטורף בעיניי.

אמילי חיה מואטי: אבל באמת אנחנו שוכחות שהם נורא צעירים.

אמילי חיה מואטי: אגב, היה למפקדים הרבה יותר כוח לפני 10, 20 ו-30 שנה.

אמילי חיה מואטי: זה די התמתן וזה תהליך שצריך לברך עליו.

רם בן ברק: תודה.

רם בן ברק: עוד מישהו רוצה להוסיף לדיון?

רם בן ברק: ברשותכם אני אסכם.

רם בן ברק: ראשית, אניח רוצה להגיד חכם תודה רבה על הדוח.

רם בן ברק: לא בגללכם הוא לא הגיע ולכן ההערה הזאת היא לא אליכם.

רם בן ברק: אגב, הספרון הזה התפרסם, אני מניח שקראתם אותו.

רם בן ברק: כל אחד מחברי הכנסת יכול היה לפנות לכל אחד בכל רגע נתון, לא חייבים לחכות לדיון.

רם בן ברק: טוב שהדיון התקיים בסופו של דבר ביום האחרון של המליאה.

רם בן ברק: טוב שהצלחנו לעשות את הדיון החשוב.

רם בן ברק: אני מוכרח להגיד שבסופו של דבר, מהמקום שלנו כאן

רם בן ברק: אני לא מסתכל על מקרה פרטני כזה או אחר שטופל טוב או לא טופל טוב.

רם בן ברק: אני מסתכל על המגמה, לאן אנחנו הולכים.

רם בן ברק: המגמה מעודדת אותי כי, א', אני חושב שאתם עושים עבודה מצוינת והדוח מוכיח את זה; ב', אני רואה שצה"ל מתייחס לזה ברצינות ומקדיש את המשאבים ואת תשומת הלב המתאימה ויש לזה דוגמאות.

רם בן ברק: העלינו כאן את נושא ההיסעים לחיילים בימי ראשון.

רם בן ברק: אגב, אמילי, היא לא תצטרך לעמוד בתחנת אוטובוס, אני מקווה.

רם בן ברק: הראינו את העבודה המצוינת שעשה אגף הלוגיסטיקה בצה"ל והביא כמעט פתרון.

רם בן ברק: לא שאין בעיות עכשיו, אבל הביא פתרון כולל שותן מענה טוב.

רם בן ברק: בנושא המזון אנחנו מקבלים המון פניות.

רם בן ברק: אנחנו נקיים כאן דיון מיוחד ופרטני כדי לראות את ההתקדמות.

רם בן ברק: נזמן אתכם בנפרד, אני מקווה, בזמן הקרוב.

רם בן ברק: נושא התשתיות בבסיסים הוא גם נושא כאוב מאוד.

רם בן ברק: גם שם אנחנו נזמן דיון כדי לראות איך מתקדמים ומה התוכנית, לראות שהדבר הזה מתבצע.

רם בן ברק: אלה שלושת הדברים הגדולים.

נירה שפק: רפואה, בבקשה.

רם בן ברק: ברפואה אני יודע שעוסקים הרבה.

רם בן ברק: הבעיה היא כנראה חוסר ברופאים צבאיים בעיקר.

רם בן ברק: אבל אני יודע שיש מחשבות לפתוח את זה לאזרחות, לפחות חלקים מזה.

רם בן ברק: לקחתם את מקנזי בשביל זה.

רם בן ברק: הבת שלי הייתה חלק מהצוות הזה אז אני מכיר קצת את הנושא אבל בהחלט הרפואה היא בעיה גדולה.

רחלי טבת ויזל: היה הנושא של זכויות החיילים.

רם בן ברק: כמו שאני התרשמתי ממך, אתם נכנסים גם לתוך הקורסים וגם - - -

רחלי טבת ויזל: זה לא מספיק.

רחלי טבת ויזל: זה הכול ביוזמה שלנו.

רחלי טבת ויזל: על שבוע בבה"ד 1 אני שומעת עכשיו בפעם הראשונה.

רחלי טבת ויזל: אני שמחה מאוד עליו, אבל אני לא מכירה את זה, אנחנו לא מגיעים להרצות שם.

נירה שפק: לכל הכשרה יש תיק יסוד.

נירה שפק: בתיק היסוד יש נושאים שאם לא עושים אותם, הם לא מוסמכים.

נירה שפק: הם חייבים.

נירה שפק: עושים להם אישורי תוכניות.

נירה שפק: הנושא הזה לא מופיע בתיקי היסוד.

רם בן ברק: אני מבקש מצה"ל להתייחס גם לעניין הזה, למה לא להכניס את זה כחלק מקורסי הפיקוד הזוטרים עד הבכירים בצה"ל בשביל לרענן את זה.

יורם כנפו: זה כמובן, כמו שאמרתי, נמצא.

יורם כנפו: אנחנו נבוא ונראה את זה.

יורם כנפו: נאמר פה שזה איננו, אנחנו נבוא ונראה.

רם בן ברק: תודה רבה לכולם.

רם בן ברק: אני מבקש מחברי הכנסת להישאר אחרי הדיון.

רם בן ברק: אני מעלה להצבעה את ההצטרפות של חבר הכנסת מאיר פרוש כחבר ועדת המשנה למודיעין ושירותים חשאיים מטעם סיעת יהדות התורה.

מאיר פרוש: מטעם האופוזיציה.

רם בן ברק: מטעם יהדות התורה, לא האופוזיציה.

רם בן ברק: אני מעלה את זה להצבעה.

רם בן ברק: מי בעד ההצטרפות שלו?

רם בן ברק: בעד ההצעה – פה אחד

רם בן ברק: אין מתנגדים ואין נמנעים.

רם בן ברק: ברוך הבא.

רם בן ברק: תודה רבה.